
De  adiectivis  materiem  signiflcantiMs 

quae  in  prisca  Latinitate  sufflxorum  -  no 

et  -  eo  -  ope  formata  sunt. 


Dissertatio  philolo^ca 

qnam  scripsit  et  ad  snminos 

in  philosophia  honores  ab  amplissimo  philosophorum 

Vratislaviensinm  ordine  rite  impetrandos 

die  X  mensis  Septembris  anni  MCMVI 
hora  XII  in  aula  Leopoldina  publice  defendet 

Julius  Schwede 

Alzcnaviensis. 


Idem  oratione  ostendet, 
secundum  quas  leges  linguae  in  partes  discedere  soleant. 


-g>v(fey^- 


Vratislaviae, 

Typis  R.  Nischkowsky. 
1906. 


De  dissertatione  probanda  ad  ordinem  rettulit  F.  Skutsch. 

Examen  rigorosum  habitum  est  die  XVIII  mensis 

Julii  MCMVI. 


Patris  carissimi 


memoriae 


Praefatio. 

IJe  nominibus  adiectivis  Latinis  materiem  denotantibus, 
quae  suffixorum  -no-  et  -eo-  ope  formata  sunt,  explicationem 
uberiorem  historicam  nusquam  invenies.     Conferas 

R.  Kuehner,  AusfUbrliche  Grammatik  der  lateinischen  Sprache 
(Hannover  1877)  I  p.  672, 

Scbweizer-Sidler,    Lateinische    Grammatik    (Halle    1888) 
p.  182,  200, 

K.  Rrugmann,  Grundriss  der  vergleichenden  Grammatik  der 
indogermanischen  Sprachen  (StraBburg  1897)  T-— IIi), 

F.  Stolz,   Historiscbe  Grammatik  der  lateinischen  Sprache  I 
(Leipzig  1894)  p.  472  sq.,  478,  480  sq., 

Lindsay-Nobl,    Die    lateinische    Sprache    (Leipzig    1897) 
p.  364  sq. 

Quibus  in  libris  quae  de  hac  re  prolata  sunt,  non  modo 
supplenda  sunt,  sed  non  raro  etiam  emendanda.  Itaque  operae 
pretium  esse  mihi  videtur  hanc  materiam  denuo  aggredi.  Quae 
cum  sit  copiosissima,  satis  habebo  hac  commentatione  ad- 
iectiva  materiem  significantia,  quae  suffixis  -no-  et  -eo-  sunt 
foTmata,  nascentia  et  crescentia  et  adulta  ostendisse  in  prisca 
Latinitate.  Materiam  autem  hoc  modo  distribuam,  ut  initium 
capiam  ab  adiectivis  materiem  denotantibus  Indogermanicis, 
in  tractatione  ipsa  autem  primum  agam  de  adiectivis  suffixi 
-eo-ope  a  materiei  vocabulis  derivatis,  deinde  de  suffixo -no- 
et  de  suffixo  -neo-  contaminato,  tum  de  adiectivis  suffixi  -eo- 
ope  ab  arborum  vocabulis  deductis. 


')  Altera  seeundi  voluminis  editione  me  uti  iam  non  potuisse  doleo. 

§  1. 

Nomina  adiectiva  materiem  significantia  Indogermanica 
suffixi  'ino'  ope  formari  solebant;  cuius  invenimus  has  tres 
formas:  'aino-j  -mo',  -ino-i),  quas  Osthoffius^)  tres  gradus 
eiusdem  suffixi  esse  iudicavit.  Verum  non  omnes  hae  formae 
in  omnibus  linguis  servatae  sunt,  sed  omnes  simul  in  lingua 
Lituanica  sola  exstant  {zqs^vnn  »Gansefleisch« ,  akmen-ynas 
»Steinhaute« ,  auks-inas  »golden«):  duae  formae  'ino-  et 
-mo-,  in  linguis  Slavica  {Uhrov-ina  »Biberfleisch«,  zelez-inu 
»»eisern«)  et  Latina  (anser-ina  »»Gan8efleisch« ,  fag^inm 
»»buchen«),  a%o  et  -mo-  in  Sanscritica  {samidh-enns  :»auf 
Brennholz  bezuglich< ,  visvajan^mas  >»allerlei  Volk  enthaltend«) 
reperiuntur;  singulae  formae  in  Iranica  {-a^ino':  drv-aen-i' 
»»holzern«,  haivr-aen-is  =^  fihrinus)  et  in  Germanica  (-ino-: 
got.  gul^-eins  =  ahd.  guld^in  »»golden«)  et  in  Graeca  (-mo-: 
'jrj-tvo?  =  fdg-inus)  inveniuntur. 

Forma  autem  -mo-  ne  in  antiqua  quidem  lingua  Latina 
servata  est;  nam  exempla  fag-imis,  laur^inus,  lentisc-inus, 
iunc-inuSj  quae  Brugmannus'0  exhibet,  ante  aetatem  auream 
formata  esse  non  possunt,  cum  apud  scriptores  antiquissimos 
non  exstent  nisi  formae  laur-eus  (Plaut.,  Cat.),  iunc-eus  (Plaut, 
Terent.),  fdgi-neus  (Cat.  de  agr.  XXI,  5) '). 

Dixerit  fortasse  quispiam  ex  ipso  adiectivo  fagineus  con- 
cludendum  esse  formam  fdginus  quoque  iam  in  prisca  Latini- 
tate  exstitisse.  Sed  adiectivum  fdginus  primum  legitur  apud 
Vergilium  georg.  III  172  sq.: 

Post  valido  nitens  suh  pondere  faginus  axis 
Instrepat  — ; 

Vergilius  autem  cum  hoc  loco  hos  versusHomericos  (E  838  sq.) 

Bpll>OOUVTQ    —  ^ 

*)  Brugmann,  1.  m.  II  p.  146  sriq. 

*)  Morphologische  Untersuchungen  IV  p.  357. 

3)  1.  m.  II  p.  189  sq. 

*)  Numeros,  quibus  in  auctoribus  citandis  usus  suni,  cx  cditionibus 
sunipsi  his:  Plaut.  ed.  Goetz  et  Schoell.  Enn.»  ed.  Valilen.  Cat.  de  agr. 
ed.  Keil.  Cat.  fr.  ed.  Jordan.  Ter.  ed.  Dziatzko.  Lucil.  ed.  Marx.  Rhet. 
ad  H.  ed.  Marx.     Scaenic.  fr.  ed.  Ribbeck.     Histor.  fr.  ed.  Pcter. 

imitatus  sit^),  inde  elucet  poetam  Romanum  analogia 
linguae  Graecae  inductum  esse,  ut  formam  fagineus  in 
faginus  mutaret.  Causam  vero,  propter  quam  id  fecerit, 
facile  intellegi  potest;  verba  enim  fagineus  axis  ad  metrum 
dactylicum  inutilia  sunt.  Item  „Ovidius  vel  pro  adiectivo  fraxi- 
neusy  quod  alibi  ipse  adhibuit,  metri  lege  coactus  —  uno  loco 
fraxinus  vice  adiectivi  adhibere  non  dubitavit  (her.  XI  76)"  2). 
Quomodo  denique  forma  fagineus  enucleanda  sit,  infra  p.  21  sqq. 
exponemus. 

Unum  autem  adiectivum  in  prisca  Latinitate  exstat,  in  quo 
suffixum  -mo'  Indogermanicum  materiem  significans  agnosci 
potest,  i.  e.  adiectivum  populnus,  quod  ex  -^popullnus  ortum 
est.  Verum  tamen  multo  verisimilius  est  in  hoc  vocabulo 
vocalem  i,  quae  per  syncopam  intercidit,  ex  stirpis  vocali  0 
evasisse  et  suffixum  -no-  subesse,  quo  adiectiva  salignus 
*salic-nos,  ilignus  Hlec-nos,  ahenus  "^ahes-nos,  umbr.  ahes-nes'^) 
utuntur. 

Quae  cum  ita  sint,  agnoscimus  etiam  suffixum  -no-  ma- 
teriem  denotans,  quod  formam  primam  constituere  possumus, 
ex  qua  illi  tres  gradus  -a^ino-,  'Ino'^  -InO'  Osthoffiani 
vocalibus  ultimis  stirpium  diversarum  cum  suffixo  -no-  con- 
iunctis  nati  sunt.  Atque  si  coniecturam  incertam,  in  quam 
incidi,  proferre  licet,  hanc  suspicionem  mihi  natam  esse  fateor 
illas  vocales  esse  terminationes  casus  locativi  stirpium  di- 
versarum.  Hinc  fortasse  etiam  explicandum  est,  cur  post 
stirpes,  quae  in  -eS'  syllabum  exeunt,  suffixum  -no-  simplex 
appareat  {ahenus^  aX^stvoc,  cpcjtsivo?,  sim.  ^ahes-nos,  *7.Xy£c-voc, 
*9aec-voO;  nam  casus  locativus  earum  stirpium  suffixo  -%- 
saepe  carebat.     De  simili  coniectura  infra  pag.  5  dicam. 

Sed  de  adiectivis  materiem  significantibus  suffixo  -no- 
formatis  in  capite  secundo  uberius  agam.  lam  quaestio  fiat 
in  capite  primo 


*)  cf.  Conington  in  ed.  Verg. 

•)  F.   Skutsch,    de    nominibus    lat.    suff.   -no-   ope  form.    p.   31    adn. 
ef.  Porph.  ad  Hor.  sat.  I  8,  1. 

*)  R.   V.  Planta,    Gramniatik   der   osklsch- umbr.   Dialekte   (StraBburg, 
1892-1897),  I  p.  76,  p.  273,  II  p.  31. 

I. 

De  nominibus   adiectivis   materiem  denotantibus  in 
prisca  Latinitate  suffixi  -eo-  ope  a  materiei  voca- 

bulis  derivatis. 

§2. 

Suffixum  'ino-  Indogermanicum  ut  in  lingua  Iranica  suf- 
fixo  -aino-  et  in  Germanica  suffixo  -Ino-,  ita  in  lingua 
Latina  suffixo  -eo-  possessione,  ut  ita  dicam,  expulsum  est. 
Hoc  -eo-  cum  in  Graeca  quoque  lingua,  in  qua  suffixum  -ino- 
nondum  est  mortuum,  atque  adeo  in  ipsis  Homeri  carminibus 
appareat  neque  vero  in  linguis  cognatis,  inde  colligendum 
est  eo  tempore  natum  esse,  quo  geutes  Indogermanicae 
iam  eas  sedes  occupaverant,  quas  temporibus  bistoricis  ab 
iis  teneri  videmus.  Quod  igitur  suffixum  nostrum  nisi  apud 
Graecos  et  Romanos  non  invenimus,  aguoscimus  unam  ex  illis 
undis,  quibus  binae  linguae  vicinae  secundum  Schmidtii  ra- 
tionem  inter  se  cobaerebant. 

Sane  Brugmannus^),  Henry^),  Stolzius^)  suffixum  -eo- 
iam  in  lingua  Sanscritica  invenisse  sibi  videntur,  qui  v.  c. 
adiectivum  aur-eus  cum  Sanscritico  hiranyd-yas  comparantes 
formam  primigeniam  *aiire-%os  fuisse  statuunt;  igitur  ad  stir- 
pem  debilem  nominum  secundae  declinationis  suffixum  -^o- 
additum  esse  putant.  Ei  comparationi,  quatenus  ad  formam 
attinet,  quamquam  nihil  obstat,  tamen  haec  formatio  ab  lin- 
gua  Latina  nimis  abhorret,  quam  ut  eam  probare  possimus. 
Nam  littera  vocalis,  qua  stirpes  in  -o-  vocalem  exeuntes 
terminantur,  ante  suffixum  -io-  semper  evanescit;  igitur 
suffixi  -jo-  ope  ex  auro  *aur-im  oriundum  erat.  Id  veri- 
simile  est  inter  suffixi  -eo-  vocales  aliquam  litteram  omis- 
sam  esse  atque  hanc  litteram  i  fuisse ;  quod  ex  formis  Home- 
ricis  xp^oeio?,  dpYupsto?  sim.  apparet.  Neque  enim  est,  quod 
dubitemus;  quin  nomina  aureus,  argent-etis  sim.  atque  Hom. 
Xpoo-sioc,  dpYup-sioc  =  Att.  xpuo-coc,  dpYup.eoc  eodem  suffixo 
formata  sint;   utrum  vero  suffixum  -eios  adiectivorum  Home- 


»)  1.  in.  II  p.  121,  1109. 

-)  Preeis  de  ia  grammaire  comparee  du  Giec  et  dii  Latiii»  p.  44,  158. 

3)  1.  m.  I  p.  472  sq. 


<> 


ricorum  materiem  denotantium  ex  forma  -eiiqs  descendat, 
quod  nuper  Guilelmus  Schulze  i)  denuo  contendit,  necne,  id  in 
medio  relinquimus.  Non  dubium  est,  quin  suffixum  -eo- 
Graeco-Latinum -0,  quatenus  materiem  significat,  a  stirpibus  0 
vocali  terminatis  natum  sit.  Itaque  conicio  hoc  suffixum  suffixo 
-0-  ad  casum  locativum  in  -ei  exeuntem,  cum  is  nondum 
moribundus  esset,  adiuncto  evasisse.  Quod  si  ita  est,  etiam 
forma  Sauscritica  hiranynya-  enucleata  est;  nam  ubi  primum 
suffixum  -a-  ad  casum  locativum  hiranye  additur,  secundum 
legem  Indicam  vocalem  -e  in  -ay-  transformari  opus  est. 
Verum  difficile  esse  concedo  significationem  materiei  ex  signi- 
ficatione  locali  explicare. 

Atque  revera  suffixum  -eo-  apud  Graecos  et  Latinos 
materiem  denotans  ex  stirpibus  -o-  vocali  terminatis  evasisse 
his  argumentis  demonstrari  mihi  videtur. 

Primum  enim  nomina  earum  materiarum,  quae  solidissimae 
sunt,  in  linguis  Graeca  et  Latina  omnia  fere  in  o  vocalem 
exeunt.    Sunt  autem  ex  ordine 

aurum  =  /puoo? 

argentum  =  apYopoc 
ferrum  =  oioTjpoc 
plumbum  =  [jioXupSoc 
lignum  =  Ju^ov 

saxum  =  XtOoc,  Treipoc. 

Unum  nomen  aes  (ahes)^  cui  gr.  /aXxo?  respondet,  exci- 
pimus,  quod  ex  temporibus  Indogermanicis  restat  (cf.  scr. 
dyas  =  idg.  *dyes).  Ex  aere  autem  suffixi  -no-  ope 
adiectivum  aenus  derivatum  est;  nam  formam  aer-eus  inde 
ab  aetate  Varroniana  demum  invenimus.  Item  in  prisca  La- 
tinitate  ex  ebore  adiectivum  ehur-nus  deductum  est;  forma 
ehor-eus  autem  primum  apud  Petronium  exsistit.^)  lam  vero 
nisi  terminatio  -eo-  primitus  eis  stirpibus,  quae  in  o  litteram 


*)  Zur  Geschichte  lateinischer  Eigennamen  p.  434  sq. 

•)  Quani  rationem  linguae  Osca  et  Umbrica  in  suffixo  -eo-  adhibeiido 
sequantur,  nondum  exploratum  est  (cf.  R.  v.  Planta  1.  m.  II  p.  9). 
')  ehnr-ncus  Cic,  Liv.,  Ov.,  al. 


exeunt,    se   contineret,    nihil  obstitisset,  quin  ab   initio  etiani 
formae  aereiis  et  ehoreus  deducerentur.i) 

Deinde  ea  adiectiva,  quae  ex  nominibus  o  vocali  termi- 
natis  suffixi  -eo-  ope  derivata  sunt,  omnium  in  antiqua  lingua 
Latina  usitatissima  sunt.     Nam  legimus 


adiectiva 

iu  comoed.  Pliiut. 

iu  prisca  liuj^ua  uuiversa 

aureus 

bis  et  tricies 

undequadragies 

argenteus 

octies 

decies 

ferreus 

decies 

quater  et  vicies 

ligneus 

septies 

vicies 

plumheus 

quater 

novies 

saxeiis 

semel 

quater 

loreus 

semel 

sexies 

ahenus 

quiuquies 

septies  decies 

aheneus 

nusquam 

quater  decies 

Adiectiva  autem  a  ceteris  stirpibus  suffixi  -eo-  ope  de- 
ducta  apud  omnes  scriptores  antiquissimos  multo  rariora  sunt 
quam  ea,  quae  supra  commemoravimus.  Totam  rationem 
si  subducimus,  habemus  in  prisca  Latinitate  adiectiva  suffixo 
-eo-  derivata  ex  stirpibus  o  vocali  termiuatis  triginta  duo-), 
ex  stirpibus  in  a  vocalem  exeuntibus  octo,  ex  ceteris  unde- 
viginti.  Cui  rationi  etiam  lingua  Graeca  convenit;  nam  in 
Homeri  carminibus  adiectiva  hoc  suffixo  deducta  ex  stirpibus, 
quae  in  o  litteram  exeunt,  me  iudice  habes  decem,  ex  stirpibus 
a  vocali  terminatis  unum,  ex  ceteris  octo  (/aXx-s(i)oc,  xp'jo- 
£(i)oc,  cip-vjp-eo-,  xua'v-£o?,  AiO-co;,  oio/^p-£o?,  ;aotpuLap-£o;,  xaup- 
eto;  )>rindsledernv,  yorp-Eoc.  £up'j-oo£'o?;  -op^fjp-co;;  v£XTap  eoc, 
9X67-COC,  6oupa--£oc,  xuv-£o?  >hundsledern<:  (xuv£r^),  p6-£(i)oc 
»rindsledern<,  ai7-£(i)oc  >ziegenledern<:,  t£y-£o;,  £u-T£t/-£o;). 
Ergo  inde  quoque  concludendum  videtur  esse  suffixum  -eo- 
a  stirpibus,  quae  0  vocali  terminantur,  exordium  cepisse. 

^)  Eadem  de  caiisa  ex  robore  *rohor-en8  derivari  non  poterat.  Legis 
apud  scriptores  antiquissimos  unam  forman  7'obiis-tns  (Cat.,  leg.  parieti 
faciundo  CIL  1  577),  postea  demum  etiam  robust-ens  (Vitr.)  et  robur-n-cns 
(Col.),  '"^robor-ens  nusquam. 

*)  Quo  in  eomputo  conficiendo  rationem  non  habui  eorum  adiectivorum 
quae  sufTixum  -neo-  contaminatum  praebent.     Quibus  numerus  augetur. 

§3. 
Nomina    adiectiva    suffixo   -eo-  formata    proprie    signi- 
ficant  aliquid  ex  eo  constare,  quod  substantivo  primi- 
tivo  denotatur: 

Aureus  igitur  est  ex  auro  constans<  vel  >auri«  (gen.  qual.). 
Velut  apud  Plautum  nummi  aurei  vel  Philippi  aurei  (Asin.  15:^, 
Trin.  1139,  Bacch.  8S2,  Poen.  165  sq.,  :U5,  713  sq.,  Bacch. 
230,  r>90,  934,  1010)  sunt  nummi  (Philippi),  qui  ex  auro  con- 
stant,  vel  nummi  auri  (cf.  nummus  argenti  Pseud.  97),  patera 
aurea  (Amph.  260,  419,  760,  766)  est  patera,  quae  ex  auro 
constat,  itemque  spinter  aureum  (Men.  530),  hulla  aurea  (Rud. 
il71),  anulus  aureus  (Cas.  710  sq.)  aurea  lunula  (Epid.  639), 
securicula  ancipeSf  itidem  aurea,  litterata  {Rnd,  i\b7)y  hatiola 
aurea  (fragm.  53),  crepundia  —  aurea  (Rud.  1086  sq.);  similiter- 
que  Mercurius  (Amph.  144  sq,):  Tum,  inquit,  meo  patri  autem 
torulus  inerit  aureus  Suh  petaso:  id  signum  Amphitruonl 
non  erit'^  Artotrogus  (Mil.  16—18)  dicit  illum  cum  armis 
aureis,  Quoius  —  legiones  Pyrgopolinices  difflavit  spiritii  Quasi 
ventus  folia\  Leaenae  Phaedromus  (Curc.  139)  vineam  ])ro 
aurea  statua  statuere  vult,  quae  eius  gutturi  sit  monumentum\ 
quod  quid  sibi  velit,  alio  loco  eiusdem  comoediae  (v.  439  sq.) 
illustratur,  quo  Curculio  parasitus  Lyconi  trapezitae  narrat  do- 
minuni  suum  velle  statuam  —  dare  auream  SoUdam  faciundam 
ex  auro  Philippo,  quae  siet  Septempedalis,  factis  monumentum 
suis.  Simili  modo  Chrysalus  (Bacch.  640)  de  se  dicit:  huic 
decet  statuam  statui  ex  auro-^  nam  amanti  ero  —  regias  copias 
aureas  obtulit,  ut  iocose  dicit  nummos  aureos  (ibidem  647). 
Itemque  Strobilus  gloriatur:  Picis  divitiis  qui  aureos  montis 
colunt  Ego  solus  supero  (Aul.  701  sq.);  montes  aurei  autem 
montes  auri  esse  his  ex  locis  apparet:  Neque  ille  sihi  mereat 
Persarum  Montis  qui  esse  aurei  perhihentur  (Stich.  24  sq.), 
argenti  montis  (Mil.  1065),  Modo  non  montes  auri  pollicens 
(Ter.  Phorm.  68).  Denique  adiectivum  aureus  proprio  sensu 
positum  reperimus  una  cum  vocabulis  corona  (Cat.  orig.  VII  8, 
Auct.  ad  Her.  IV  47)  et  imher  (Ter.  Eun.  585)  et  coma  (Acc. 
in  trag.  Atreus:  Agnum  inter  pecudes  aurea  clarum  coma  211, 
cf.  xpuoojiaXXo?,  nisi  forte  hic  sensus  subest  de  colore  trans- 
latus). 


s 

Eodem  modo  argent-ens  est  »ex  argento  constan8«  vel 
»argenti«.  Legimus  vasiim  argenteum  (Truc.  53),  vasa  argentea 
(Aul.  343,  Auct.  ad  Her.  I  12,  20  et  22),  vas'  argenteis  (inc. 
inc.  fab.  213);  Phoenicio  pro  lignea  salute  —  argenteam  re- 
mittere  vult  Calidorus  (Pseud.  45—48)  i.  e.  pro  salute,  quam 
Phoenicium  Calidoro  in  tabula  lignea  misit,  salutem,  quae  ex 
argento  (»in  klingender  Mtinze«)  constat.  Idem  nisi  —  da- 
crumis  fleverit  argenteis  (ibid.  100),  quibus  verbis  Pseudolus 
in  lacrumas  Calidori  iocatur,  quarum  loco  dracumas  potius 
eum  flere  iubet,  amicam  suam  non  nanciscetur,  et  ex  Ballione 
(ibid.  347)  amicam  suam  esse  factam  argenteam  audit  (i.  e. 
veniisse).  Danista  denique,  cui  argento  os  verberarier  Tranio 
y\\\t,  perfacile  ictus  argenteos  se  perpessurum  dicit(Mo8t.620sq.). 

Similiter  ferr-eus  =  »ex  ferro  constans«  invenimus  in  Plauti 
comoediis  una  cum  vocabulis  fores,  limen,  aedis,  compes,  sera, 
anellus  (Pers.  570—573),  tormentiim  (Curc.  227),  cuneus 
(Stich.  619),  catellus  (Curc.  691),  later  (Poen.  828:  praepe- 
ditus  latere  forti  ferreo),  negotium  (Pers.  21),  quod  ferro  i.  e. 
catenis  constat  ut  argento  ictus  argentei,  salus  argentea,  da- 
crumae  argenteae  (cf.  supra);  apud  Ennium  (ann.  VIII  284) 
legimus  imbrem  ferreum,  quippe  qui  ex  telis  ferreis  constet  ut 
imber  aureus  Danaes  ex  auro  (Ter.  Eun.  585),  apud  Catonem 
uncos  ferreos  (de  agr.  X  2,  XI  2,  XIII  1),  rutra  ferrea  (XII), 
columellam  ferream  (XX  1,  XXI  1),  fistulam  ferream  (XXI  1), 
tabulam  ferream  XXI  2),  clavis  ferreis  (XVIII  9),  imbricibus 
ferreis  (XXI  3),  armillis  ferreis  (XXII  2),  foramen  ferreum 
(XXI  4),  ferreas  (X  3,  XI  4,  CLV  1)  scil.  furcas  sive  quid  tale. 

Tum  plumb-eus  =  »ex  plumbo  constan8«  exstat  una  cum 
vocabttlis  nummus  (Plaut.  Cas.  258,  Trin.  962,  Most.  892), 
cortina  (Cat.  de  agr.  LXVI  1),  vas  (ibid.  CXXII),  quod  etiam 
supplendum  videtur  CV  1  et  CVII  1. 

Porro  lign-eus  =  »ex  ligno  constans«  reperitur  Plaut. 
Bacch.  935,  ubi  Chrysalus  tabellas,  quas  Nicobulo  delaturus 
est,  cum  equo  comparat,  quem  misere  Achivi  ligneum\  delatas 
cum  senex  periegit,  t^irbat  equos  lepide  ligneus  (ibid.  988). 
Item  cum  equo  ligneo  sacerdos  Rud.  268  navem  comparat,  qua 
Palaestra  et  Ampelisca^er  vias  caerulas  sunt  vectae;  et  navem 
ligneam  Erotio  Menaechmus  alter  narrat  (Men.  402  sq.) ;  lignea 
est  deinde  custodia,  quam  Ljcus  apud  Agorastoclem  subiturus 

est  (Pocn.  1365);  lignea  est  salus,  pro  qua  Calidorus 
Phoenicio  argenteam  remittere  vult  (Pseud.  45—48,  cf  supra 
p.  8);  ni  ligneae  —  sunt,  quas  habet  Victorias,  Astaphium 
(Truc.  275)  Stratulaci  pignus  dato,  i.  e.  ni  ex  ligno  con- 
stant  Victoriolae,  quae  ex  auribus  mulieris  pendent.  ^)  Apud 
Catonem  autem  ligneus  saepe  invenitur  una  cum  vocabulis 
orbiculus  (de  agr.  XXII  2  bis),  pala  (XI  5,  XII),  pila  (X  5), 
trulla  (XIII  2),  supellex  (XCVIII  2),  vas  (LXX  2,  LXXI), 
confibula  (si  ea  coniectur«a  recta  est,  XII).  Exstat  denique 
cum  vocabulis  candelaber  (Caec.  com.  111),  solea  (Auct.  ad 
Her.  I  13),  signum  Apollinis  (Coel.  Antipat.  fr.  54),  turris 
(Claud.  Quadrig.  fr.  81). 

Tum  sax-eus  =  »ex  saxo  constans«  legimus  apud  Liv. 
Andr.  trag.  37:  Quo  Castalia  per  struices  saxeas  lapsu  ac- 
cidit,  Plaut.  Cist.  256:  saxeu  .  .  .,  Acc.  trag.  402:  Molem  ex 
profundo  saxeam  ad  caelum  erigit,  ibid.  438:  hinc  mani- 
bus  rapere  raudu^  saxeum  grande  et  grave;  item  scrup-eus 
=  ex  scrupo  c.  Enn.  trag.  115:  scrupeo  investita  saxo,  Pacuv. 
trag.  310  sq.:  scrupea  templa. 

Tum  lor-eus  =  »ex  loro  constans«  apud  Catonem  exstat 
una  cum  vocabulis  funis  (de  agr.  III 5,  XII,  LXIII,  CXXXV  5) 
et  medipontus  (III  5),  sed  etiam  Plaut.  Mil.  157,  ubi  senex 
Periplectomenus  minatur:  ego  vostra  faciam  latera  lorea  i.  e. 
ego  vostra  latera  ita  verberabo,  ut  ex  loris  constare  videantur 
(cf.  infra  p.  34:  Mihi  tibique  interminatmt  nos  futuros  ulmeos 
Asin  363  sq.). 

Huc  denique  pertinet  adiectivum  vin-eus  {=  ex  vino  con- 
stans),  quod  a  Plauto  ex  vino  neutr.  g.  derivatum  (Curc.  139: 
vineam  pro  aurea  statua  statuam,  cf.  p.  7)  ab  illo  '*vin-eus 
pristino,  quod  a  nomine  pristino  *vmus  )  gr.  oTvo?  desceudit 
et  forma  feminina  vinea  servatum  est,  differt  (v.  p.  35). 

De  nominibus  autem  ahenus  et  ahen-eus  infra  p.  18  sqq. 
dicam. 


*)  „Tales  inaurcs  Victoriis  ornatae  in  sepulcris  Graecis  inventae  sunt, 
V.  Stephani  Compte  rendu  de  la  Conimission  archeologique  de  St.  Petersbourg 
pour  1859  tab.  III  3"  (Ussing  in  editione).  Cf.  etiam  Hadaczek,  Der  Ohr- 
sclimuck  der  Griechcn  und  Etrusker  (Abhandlungen  des  arch.-epigr.  Seminars 
Wien  1903,  Heft  XIV)  p.  38  sq. 

§  4. 
Comphiribus  eoriim  adicctivorum,   dc   quibus  adhuc  verba 
fccimus,    iam   Plautus  suffixum  deminutivum   -lo-  addidit  de 
significatione  primitiva  nihil  mntans.    Huiusmodi  deminutiva 
invenimus  haec: 

aur-eo-lus  ==  aureus  (Plat.  Kud.  1156:  ensiculus  aureo- 
lusy  Epid.  640:  anellum  aureolum,  Lucil.  sat.  290  aureolo  — 
cmctu), 

argent-eO'lus  =  aryenteus  (Plaut.  Rud.  1160:  ensicula 
argenteola), 

lign-eO'lus  =^  ligneus  (Lucil.  sat.  224:  scutam  ligneolam), 
Quas  formas  exemplis  Plautinis  demonstratur  attractione 
substantivi,  ad  quod  pertineut,  deminutivi  exortas  esse.  Ad 
eorum  exemplar  posteii  Afrauius  etiam  formam  corn-eo-lus 
=  corneus  ==  ex  corno  constans  (v.  p.  34)  creavit  (com.  225: 
hacillum  corneolum).  Postea  imprimis  poetae  dactylici  tales 
formas  deminutivas  adhibebaut,  ubi  formae  simplices  iu  ver- 
sum  non  quadrabant^). 

§5. 
Haec  vero  adiectiva,  quae  proprie  materiem  denotare  in- 
tellexiums,  iam  a  Plauto  ita  usurpantur,  ut  non  id  significent 
constare  rem  ex  materia  quadam,  sed  materiae  illi  quadam- 
tenus  similem  esse.  Tertium  autem  comparationis  et  ab 
exteriore  parte,  velut  a  colore  aut  nitore,  et  ab  interiore,  velut 
a  pondere  aut  pretio,  peti  potest.  Sed  quomodo  fieri  possit, 
ut  adiectivum  materiae  similitudinem  solam  significet,  optime 
hoc  exemplo  Plautino  illustratur,  ubi  ipsa  comparationis  par- 
ticula  addita  est,  Amph.  1096:  Aedis  confulgehant,  quasi 
essent  aureae.  Haec  particula  autem  fere  omittitur;  velut 
Ennio  (ann.  I  92)  sol  —  aureus  est  de  fulgore;  ocellus  aureus, 
donum  decusque  amoris  Libanus  a  Philaenio  appellatur  (de 
pretio,  nam  ocellus  =  deliciae)  Plaut.  Asin.  691;  ad  colorem 
pertinet,  quod  Auctor  ad  Herennium  rhetor.  III  18,  31  suadet, 
ut  memoriae  causa,  ne  forte  in  numero  locorum  falli  possi- 
mus,  quintum  quemque  placeat  notarij  velut  in  quinto  loco 

»)  V.  E.  Bednara  K.  L.  L.  XIV  p.  592  sq.  Skutsch,  A.  L.  L.  XV  p.  38. 

manum  auream  collocemus,  in  decumo  aliquem  notum,  cui 
praenomen  sit  Decumo  .  .  .  Itemque  iraepZww^eae  sunt  irae, 
quae  pondere  tam  graves  sunt,  quasi  constarent  ex  plumbo 
(Poen.  813),  asinus  plumheus  est  asinus,  qui  ignavia  tam 
gravis  est,  quasi  ex  plumbo  constaret  (Ter.  Haut.  877). 

§  6. 

lam  ex  eis  adiectivis,  quae  adhuc  pertractavimus,  termi- 
natio  -eo'  stirpium  in  o  vocalem  exeuntium  suffixum  suae  po- 
testatis  facta  et  ad  quaslibet  stirpes  adiuncta  est.  Ad- 
iectiva  autem,  de  quibus  nunc  dicemus,  secundum  stirpes,  ex 
quibus  originem  ducunt,  discernere  id  parum  commendationis 
habet.  Magis  consentaneum  esse  mihi  videtur  a  significatione 
rationem  explicandi  petere. 

Ac  primum  quidem  propria  significatione  adiectiva, 
quae  ex  vocabulis  materiam  veram  denotantibus  suf- 
fixi  -eo-  ope  derivata  sunt,  utuntur  haec: 

lan-eus  =  »ex  lana  constans<  Plaut.  Mil.  1178:  haheas  — 
scutulam  oh  oculos  laneam:, 

plUm-eus  =  >ex  pluma  c.«  Plaut.  Bacch.  513:  ramenta 
plumea'.^ 

cer-eus  =  »ex  cera  c.<  Titin.  com.  160:  arare  campum 
cereum  =  tabulam  ceream; 

lact-eus  =  >ex  lacte  c.<  Liv.  Andr.  38:  —  alui  lacteam 
immulgens  opem\ 

ign-eus  =  ;>ex  igne  c.«  inc.  inc.  fab.  36—37:  igneum 
fulmcn,  Auct.  ad  Her.  IV  33,  44:  igneum  ardorem-^ 

marmor-eus  =  »ex  marmore  c.«  CIL.  1569  (c.  a.  100 
a.  Chr.  n.):  signa  marmor(ea)\ 

sulphur-eus  =  »8ulphurosus<  Eun.  ann.  VII  260:  sulphu- 
reas  undas\ 

pulmon-eus  =  »ex  pulmone  c.«;  nam  quod  Charmides 
Rud.  511  nimis  velit  Labrax  pulmoneum  —  vomitum  vomat, 
hoc  significat  ipsum  pulmonem  evomere^). 

Maxime  explicatione  dignum  est  nomen  consanguin-eus, 
quod  apud  Plautum  (Poen.   1037:  meis  consanguineis)  et  Pa- 

1)  cf.  Most.  1110:  immo  etiam  cerebrum  (pioque  omne  mi  e  capite 
emuiixti  mco. 

cuvium  (trag.  55:  consanguineam  esse  abdicant)  vice  substantivi, 
apudAccium  (praet.  21:  duos  consanguineos  arietes)  vice  ad- 
iectivi  apparet.  Habemus  compositum  possessivum,  quod  gram- 
matici  Sanscritici  Babuvrihi  vocant,  vel  compositum  mutatum, 
quod  primitus  ^con-sanguis  {=  eundem  sanguinem  atque 
aliquis  habens)  videtur  fuisse;  deinde  ad  exempla  adiectivorum 
materiem  denotantium  imprimis  eorum,  quae  in  -ineus  ex- 
eunt,  velut  ferrugin-eus  siligin-eus,  suffixum  -eo-  accepit. 
Sanguineus  quidem  exemplum  fuisse  vix  potest,  cum  ante 
Ciceronem  non  inveniatur.  Similiter  atque  con-sanguin-eus 
(=  gr.  ojj.-at[i-o;,  6}i-ai}i-a>v)  formatum  est  adiectivum  collact-eus 
(luven.  6,  307  F,  inscr.i))  =  eodem  lacte  usus  (=  gr.  ojxo-YaKaS 
et  6jio-7aAax--o?)  (Hygin.  fab.  224:  collact-ius),  cuius  forma 
simplici  lact-eus  iam  Liv.  Andronicus  (38,  cf  p.  11),  deinde 
Lucretius,  Cicero,  Vergilius,  Ovidius,  Quintilianus,  al.  utuntur; 
quamquam  Charisius:  conlactaneus,  inquit,  dici  dehet,  nam  con- 
lacteus  nemo  dicit  (82,  12  K);  verum  formae,  quae  in  -aneus 
exeunt,  non  vetustae  sunt,  sed  pleraeque  novissimae  atque  ser- 
mone  vulgari  tritae-'). 

Deinde  facile  fieri  potuit,  ut  suffixi  -eo-  ope  non  solum 
ex  eis  vocabulis,  quae  materiem  veram  significant,  sed  etiam 
ex  eis  nominibus,  quae  res  singulas  denotant,  ad- 
iectiva  deducerentur,  quae  significarent  aliquid  con- 
stare  ex  rebus  eiusdem  generis  compluribus.  Cuius- 
modi  exstant  adiectiva  haec: 

flamm-eus  =  »ex  flammis  constans«  Pacuv.  trag.  13: 
ffammeo  vapore,  Acc.  trag.  452:  torrtis  flammeus,  C.  Jul.  Caesar 
Strab.  3:  flammeam  per  aethram-^ 

ocul-eus  =  >ex  oculis  c.  ^  Plaut.  Aul.  555:  Argiis,  qui 
ociileus  totus  fuit] 

virg-eus  =  »ex  virgis  c.<  Cat.  de  agr.  CLU:  scopas 
virgeas'^ 

flor-eus  =  »ex  floribus  c.«  Plaut.  Aul.  385:  coronas 
floreas,  Men.  632:  cnm  corona  florea] 


T^ 

*)  V.  Olcott,  Studies  in  the  Word  Foimation  of  the  Latin  Inscriptions 
p.  241. 

2)  V.  Kubler,  A.  L.  L.  VIII  p.  170,  Olcott,  1.  ni.  p.  239  sqq.,  C.  GIoss.  L. 
VI  s.  V.  colladaneiis. 


♦' 


caud-eus  =  »ex  caudis  c.«  Plaut.  Rud.  1109  et  1133: 
cistellam  caudeam*^ 

scirp-eus  =  »ex  scirpis  c.«  Plaut.  Aul.  595:  scirpe  aratis, 
Cat.  de  agr.  X  3  et  XI  4:  sirpea  (sc.  fiscina)  stercoraria\ 

iunc-eus  =  »ex  iuncis  c.«  Plaut.  Stich.  639:  potione  iun- 
cea  =  iocose  pro  laqueo  iunceo; 

spart-eus  =  »ex  spartis  c.«  Cat.  de  agr.  III  5:  funihus 
sparteis,  XI.  2:  amphoras  sparteas,  urnas  sparteas; 

rusc-eus  =  »ex  ruscis  c.«  Cat.  orig.  VII  8:  rusceas  fascias. 

Etiam  lin-ea  (Plaut.  Most.  1070:  sensim  mittam  lineam, 
Truc.  36,  Cat.  de  agr.  XIV  3,  CLXI  1,  Ter.  Eun.  640,  Lucil. 
sat.  831)  i.  e.  restis,  quae  ex  lini  fracti  fibris  constat,  et 
gran-ea  (Cat.  de  agr.  LXXXVI)  i.  e.  puis,  quae  ex  granis 
constat,  originem  ceperunt  ab  adiectivis  lin-eu^  et  ^gran-eus, 
quae  apud  scriptores  antiquissimos  non  iam  exstant;  verum 
formam  lineus  postea,  velut  apud  Ciceronem,  reperimus. 

Eis  nominibus  haec  quoque  adiectiva  ^juryn-e^es,  stimul- 
eus,  verher-eus  addenda  sunt,  quae  Plautus  iocose  formavit. 
Nam  mergis  pugneis  i.  e.  mergis,  quae  ex  pugnis,  non  ex 
ferro  constant,  Labraci  messis  in  ore  fiet  (Rud.  763)  ^),  et 
Mercurius  Sosiam  hospitio  pugneo  accepturus  est  (Amph.  296) 
i.  e.  hospitio,  quod  ex  pugnis  constat.  Item  supplicium  sti- 
muleum  (Mil.  511)  est  supplicium  ex  stimulis  constans  vel 
supplicium  stimulorum.  Denique  quod  Pseudolus  iratus  de 
Simia  sycophanta  haec  verba  facit  (Pseud.  911):  Sed  eccum 
video  verheream  statuam:  ut  it,  ut  magnifice  infert  sese,  di- 
cere  vult  eum  ita  se  ostentare,  quasi  statua  ahenea  aut  mar- 
morea  esset,  cum  potius  verberibus  dignus  esset.  Tales  figurae 
vocabulo  statua  et  adiectivo  aliquo  materiem  denotante  formatae 
apud  Plautum  alibi  quoque  exstant;  conferas,  quae  supra  p.  7 
de  stattia  aurea  et  9  de  statua  vinea  diximus.  Haec  verba 
verherea  statua  praeterea  Capt.  951  legimus,  verhereum 
capat  Pers.  184  paene  idem  est  atque  verhero  (Amph.  284 
Capt.  551). 


*)  cf.  Men.  1012:  Hisce  ego  iam  sementem  in  ore  faciam  pugnosqne 
obseram,  Aul.  45:  Tibi  ego  rationem  reddam,  stimulorum  seges? 

§  7. 

Significatione  autem  translata  ex  hac  altera  serie 
adiectivorum ,  quae  ex  stirpibus  diversi  generis  descendunt, 
utuntur  nomina  marmoreus  Lucil.  sat.  860  (pectore  marmoreo) 
et  flammeus  Enn.  sat.  6—7  (versus  flammeos). 

Sed  praeterea  multa  adiectiva  apud  scriptores  antiquissimos 
reperimus,  quae  solam  significationem  translatam  habent. 
Quorum  plurima  cum  singulis  locis  legantur,  non  dubitabimus, 
quin  ab  eo  scriptore,  qui  eis  primus  utitur,  recens  formata 
sint.     Velut  a  Plauto  limaces,    lividae,  fehriculosae,  miserae 
amicae  etiam  oss-eae  appellantur  (Cist.  405  sq.),  quod  quasi 
ex  ossibus  solis  constantij;  Pseudoius^^zmic-eo^  oculos  habet; 
nam  lacrtmam  exorare  ut  expuant  unam  modo  non  potest,  quod 
hoc  genus  —  semper  siccoculum  fuit  (Pseud.  75—77);  Philto 
nil  —  faec-eos  mores  moratur   turhidos,  quihus  honi  dede- 
corant  se  (Trin.  297  sq.);  qui  mores  eodem  modo  quasi  ex 
faece    constant   atque   miles  stercor-eus  quasi  ex  stercore, 
cum  plenus  periuri  atque  adulteri  sit  (Mil.  88  —  90),   atque 
erus  Poenuli  (825  sq.)  lut-eus  quasi  ex  luto,  quod  illo  neque 
periurior  neque  peior  alter  nusquamst  gentium  —  neque  tam 
caeno  conlitus.     Similiterque    quasi    ex   lapide   constat  Dini- 
archus,  cum  dicit:  lapid-eus  sum,  commovere  me  miser  non 
audeo  (Truc.  818),  et  lapideo  corde,  ut  ait  Ennius  (trag.  139), 
sunt  multi,  quos  non  miseret  neminis.     Translate  invenitur 
denique    adiectivum    must-eus    (Cat.  de  agr.  VII  3:    mala 
mustea  et  VII  4:  mustea  cucurhitiva). 

§8. 
Unum  vero  genus  adiectivorum,  quae  nostro  suffixo  formata 
sunt,  sed  comparationem  solam  indicant,  vel  maxime  per- 
tractandum  est.  Sunt  nomina  colorem  significantia. 
Cuiusmodi  iam  supra  in  numero  eorum,  quae  ex  stirpibus  o 
vocali  terminatis  derivata  sunt,  adiectivum  aureus  =  »colore 
auri«  invenimus;  item  ex  serie  altera  adiectivorum,  quae  ex 
diversis  stirpibus  deducta  sunt,  flammeus  =  »colore  flammae« 
reperimus  (Caec.  198:  flammeum  expassum  scil.  velum,  Acc. 

1)  cf.  Plaut.  Capt.  135:  ossa  atqiie  pellis  sum  mlser  aeyrittidine,  Calliiii 
hymn.   VI  94,    epigr.   XXX  3,    Theocr.   II  90,   Hor.  epod.  XV 11  22,   Ov. 
trist.  IV  6,  42. 

trag.  443:  frigit  saetas  ruhore  ex  oculis  fulgens  flammeo). 
Verum  ea  principio  materiem  significant  et  postea  demum  trans- 
late  in  usum  venerunt.  Ea  autem  nomina,  de  quibus  nunc 
agemus,  sensum  translatum  solum  habent,  ut  nil  nisi  colorem 
denotent.  Vetustissimum  exemplum  videtur  esse  adiectivum 
purpur-eus,  praesertim  cum  usitatissimum  sit.  Quod  esse 
nomen  Graecum  -op^up-soc  in  linguam  Latinam  translatum  ut 
purpura  =  Tiopcpupot  nemo  negabit.  At  tamen  cum  -opcpupa  - 
purpura  non  modo  »die  Purpurschnecke«,  sed  etiam  »die 
Purpurfarbec  sit,  adiectivum  purpureus  (TropcpupEo?)  revera 
significationem  habet  propriam  et  primitus  denotat  >ex  purpura 
constans«.  Consentaneum  est  hoc  non  ad  interiorem,  sed  ad 
exteriorem  partem  solam  pertinere  eius  rei,  ad  quam  adiectivum 
attinet.  Ac  proprie  purpureus  =  »purpura  coloratus«  invenitur 
Cat.  orig.  VII  10:  veste  purpurea,  Lucil.  sat.  568:  purpureo 
gausape,  Auct.  ad  Her.  III  22,  37:  veste  purpurea,  IV  47: 
cum  cJilamyde purpurea.  Translate  vero  jmrpwrews  =  »colorem 
purpurae  similem  habens«  legitur  Plaut.  Men.  917  sq.:  pur- 
pureumpanem,  Lucil.  sat.  \210:  purpuream  uvam.  Deinde  suf- 
fixum  -go- etiam  ad  alias  coloris  significationes  formandas  ad- 
hibitum  est.  Nam  ut  purpureus  est  »purpura  coloratu8«,  ita 
lut-eus  est  »Hito  coloratus«.  Hoc  autem  et  cetera  nomina 
omnia  non  adhibentur  nisi  sensu  translato.  Reperimus  enim 
haec: 

lut-eus  =  »quasi  liito  coloratus«  Plaut.  Men.  917  sq.:  panem 
luteum\ 

herh-eus  =  »colore  herbae«  Plaut.  Curc.  230  sq.:  Quis  hic 
est  homo  cum  —  oculis  herheis,  cf.  Men.  828:  Viden  tu  illic 
oculos  vireref^; 

niv-eus  =  »colore  nivis«  Auct.  ad  Her.  IV.  33,  44:  niveum 
candorem ; 

ferrugin-eus^)  =  »colore  ferruginis«  Plaut.  Mil.  1178: 
Causiam  —  ferrugineam,  1179:  palliolum  —  ferrugineum-., 

ruh-eus  =  »colore  rubi«  (cf. puniceis  ruhis  Prop.  III 13,  28) 
Naev.  trag.  6:  awi  ruheo  fonte  lavere  {me)  memini  manum. 


>)  Contva  robigin-osus  >rostig«  Plawt.  Stich.  230:  roUginosam  strigilem 
noncolorem  robiginis,  sed  robiginem  multam  habens;  quamquam  sulpJmr-eus 
=  sulphur-osus  cf.  p.  11. 

Nomen  vero  punic-eus  (Plaut.  Men.  917~9I8-  panem 
puniceum,  Rud.  998:  puniceo  corio,  1000:  puniceum  corium) 
ex  Graeco  cpotvix-sio?  in  Latinam  translatum  est  ut  purpureus 

=  itopcpupsoc. 

§9. 
Singulare  est  adiectivum  caeruleus,  cuius  originem  in- 
tellegere  difficile  est.    Mihi  quidem  verisimillima  interpretatio 
videtur  esse  eorum,  qui  caerul-eus  ex  forma  *caeluheus  dis- 
similatione  consonantica  exortum  esse  et  ad  vocabulum  caelum 
pertinere  putant:  conferas,  quos  tibi   ceterorum  loco  ascribo 
Lindsay-Nohl,  de  lingua  Latina  p.  314  et  F.  Stolz,  grammat! 
hist.  p.  2361).     Illud  si  verum  est,   caerul-eus  est   »coIorem 
caelr^j  haben8«  ut  herb-eus  colorem  herbae,  purpureits  colorem 
purpurae,  ferrugin-eus  colorem  ferruginis,  flamm-eus  colorem 
iiammae,  niv-eus  colorem  nivis,  ruh-eus  colorem  rubi  habens. 
Velut   Plautus   mare    nominat   campos  caeruleos  (Trin    834) 
Ennius  caeruleum  (ann.  XIV  384  sq.),  idem  anguem  cam-uleam^) 
(scaen.  30);  verba  vero  haec:  quae  cava  corpore  caeruleo  cor- 
tina  receptat  (ann.  I  9)  ad  caelum  ipsum  pertinere  videntur 
(V.  Varr.  de  I.  L.  VII  48).     Veste  -  caerulea  legimus  Cat.  orig. 
VII  10.    Ennius  autem  cum  forma  caeruleus  pro  metro  dacty- 
hco  saepissime  uti  non  posset^),  pro  ea  adiectivum  caerulus 
substituit,    cum    formarum  ahenus   et   aheneus,  populnus  et 
populneus,  tlignus  et  iligneus,  salignus  et  saligneus  memi- 
nisset.    Itaque  legimus  ann.  I  65:  in  caerula  caeli  ~  tempta, 
49:  ad  caeli  caerula  templa,  II  143:  caerula  inata,  ann.  509- 
sagus  caerulus,  ann.  516:  per  caerula  laetaque prata,  scaen.  292- 


P   cf.    .p.i    miperrime    hane    rem    tetigit   K.   E.   Goetz,    A.  L.  L.   XIV 
p.  70  sqq.;  Walde,  latein.  etymolog.   VVorteihuch  p.  81. 

«)  Sane  den.inutivum  -cacndHm  in  lingua  Latin^  per  se  non  ex.stat, 
sed  l.eet  ad  Graecum  exemplum  oiQctvlaytos  piovorare  (e.  e.  Ath  V  196) 
Ceterum  ex  poetis  dactylieis  intelleges,  quan.  eupide  eiusmodi  den.inutiva 
formare  sohti  sint  (v.  p.  10). 

•)  cf.  Hom.  A  38—39: 

t^S  5'  ^i  agyvQiog  rsXafnov  ^v,  avtciQ  in'  avtov 
xvavsog  iliXixto  dQaxcov,  — 
*)  V.  E.  Bednara,  A.  L.  L.  XIV  p.  593. 

cava  caerula  candent.    Atqai  Plautus  quoque  semel  formam 
caerulus  adhibuit  Kud.  268  sq.: 

Nempe  equo  ligneo  per  vias  caerulas 

Estis  vectae? 
ubi  quamquam  caeruleas  traditum  est,  tamen  caerulas  legendum 
esse  ex  metro  apparet.  Sed  illa  oratio,  qua  sacerdos  Ptole- 
mocratia  mulieres  advenientes  Palaestram  et  Ampeliscam  allo- 
quitur,  tanta  gravitate  insignis  est,  ut  Plautum  genus  dicendi 
sublime  comice  imitari  voluisse  manufestum  sit.  Legimus  autem 
in  Ennii  annalibus  514—518: 

Et  tum  sicut  equus  qui  de  praesepibus  fartus 
Vincla  suis  magnis  animis  abrupit  et  inde 
Fert  sese  campi  per  caerula  laetaque  prata, 
Celso  pectore  saepe  iubam  quassat  simul  altam; 
Spiritus  ex  anima  calida  spumas  agit  albas 
(cf.  Hom.  Z  506  sqq.  et  Verg.  Aen.  XI  492  sqq.).    Ergo  hanc 
imaginem  Homericam  equi  campi  per  caerula  laetaque  prata 
fugientis  Plautum  ex  Ennio  ad  navem   per   mare   vehentem 
comice  transtulisse  et  adiectivo  caerulus  Ennio  auctore  usum 
esse  arbitror.     Formam  caeruleus  antiquiorem  esse  iam  nemo 


negabit. 


§  10. 


Denique  singulare  est  nomen  testudin-eus-^  nam  hic  haud 
scio  an  suffixum  -eo-,  cum  ad  substantivum  animal  deno- 
tans  accedat,  in  fines  suffixorum  -mo-  et  -io-  transgredi 
videatur.  Neque  enim  iure  dicere  possis  hac  peculiari  for- 
mationis  ratione  Romanos  formam  *testudininus,  quippe  quae 
male  sonuisset,  evitare  voluisse.  Habemus  enim  apud  Plautum 
ipsum  Rud.  598  adiectivum  hirundininus ,  apud  Titinium 
com.  171  femininus,  femineu^  autem  apud  Ciceronem  demum 
(poemat.  II  b  39  M),  apud  Varronem  asininus.  Sed  ut  illam 
causam  aliquantulum  efifecisse  concedamus,  primaria  certe  causa 
est  alia.  Plautus  enim  cum  Euclionem  senem  Staphylae  anui 
minitantem  facit  Aul.  49:  Testudineum  istum  tibi  ego  grandibo 
gradum,  similitudinem  indicare  voluit:  istum  tibi  grandibo 
gradum,  qui  est  tamquam  testudinis.  Deduxit  igitur  ut  ex 
ferrugine  ferrugineus  »eisenro8tfarbig«  ita  ex  testudine  testu- 
dineus  »8chiIdkrotenartig«.    Fortasse  forma  testudineus  etiam 

Plauti  tempore  significatione  usa  est  hac  »au8  Schildpatt  ver- 
fertigt«,  quam  nos  legimus  primum  apud  Varronem.  Quod  si 
verum  est,  apud  Plautum  etymologia  quaedam  popularis  subest. 
Accedit,  quod  exemplum  plane  simile  habemus,  in  quo  Plautus 
non  suffixum  -eo-,  sed  suffixum  -ino'  adhibuit,  quamquam 
similitudinem  significare  voluit.  Nam  Men.  888  senex  medi- 
cum  leutius  incedentem  inclamat:  move  formicinum  gradum 
i.  e.  gradum,  qui  est  tamquam  formicae.  Verum  huic  adiec- 
tivo  nomen  in  a  vocalem  exiens  subiectum  est,  a  quo  Romani 
non  ita  saepe  adiectiva  suffixi  -eo-  ope  formare  soliti  sunt 
(v.  p.  37). 


11. 

De  contaminatione  suffixorum  -no-  et  -eo-. 

§  11. 

Quoniam  pro  suffixo  -mo-  Indogermanico  iam  aetate  litte- 
rarum  Latinarum  ineunte  semper  suffixum  -eo-  ad  adiectiva 
materiae  formanda  adhibitum  esse  vidimus,  nunc  explicare 
conemur,  quomodo  fieri  potuerit,  ut  suffixum  -eo-  cum  suffixo 
-no-  in  -neo-  contaminaretur.  Hanc  progressionem  etiam  nunc 
perspicere  possumus. 

lam  supra  p.  3  tribus  illis  suffixi  gradibus  Osthoffianis 
-aino-,  -tno-y  -mo-  Indogermanicis  tamquam  formam  primi- 
geniam  suffixum  -no-  materiem  denotans  adiunximus.  Ac  pri- 
mum  quidem  hoc  servatur  adiectivo  ahenus  :  umbr.  ahesnes^) 
(cf.  iran.  ayaibh-aena-)^  cum  ad  nomen  aes  eo  tempore, 
quo  rhotacismus  quem  vocant  nondum  exstiterat,  suffixum 
-eo-,  quippe  quod  ex  stirpibus  o  vocali  terminatis  evasisset, 
addi  non  potuerit.  Hoc  adiectivum  ahenm  )  *ahes-nos  =  »ex 
aere  con8tans«  invenimus  apud  Plautum  Pseud.  656  {vasa 
ahena),  Truc.  54  (vasum  ahenum),  274  {ahenos  anulos), 
et  apud  Ennium  ann.  511  (crateras  ahenos)  et  in  senatus 
consulto  de  Bacchanalibus  anni  186  a.  Chr.  n.  (CIL.  I  196: 
in  tabolam  ahenam),  Praeterea  nomen  ahenum  substanti- 
vum  neutr.  gen.  solum  nomine  vas  omisso  in  prisca  Latini- 


*)  R.  V.  PUnta,  1.  m.  I  p.  7G,  p.  273,  II  p.  31. 

tate  exstat  legiturque  apud  Plautum  Cas.  122  (unum 
ahenum),  Pseud.  157  (face  plenum  ahenum  sit  coco),  apud 
Catonem  de  agr.  (X  2,  XI  2,  XIII  1,  LXXIX),  apud  Cae- 
cilium  (69),  apud  Titinium  (128).  Sed  cum  Plautus  nulla  alia 
furma  nisi  ahenus,  quam  testimonio  senatus  consulti  de  Baccha- 
nalibus  comprobatur  antiquiorem  esse  quam  formam  aheneus, 
sive  adiectivo  sive  substantivo  utatur,  tamen  iam  Cato  ex 
substantivo  ahenum  suffixi  -eo-  ope  adiectivum  ahen-eus 
deduxit^).  Exstat  ahen-eus  =  ahenus  =  »ex  aere  constans« 
in  Catonis  de  agricultura  libro  una  cum  vocabulis  orhis  (X  4, 
XI  2,  XIII  1),  aula  (LXXXI),  trulla  (XIII  2),  vas  (LXVl  1, 
XCV  l,CXXII,CXXXV2),uomine?;a5omissoXIV2,  XCVIII2, 
CV  1,  CVII  1,  apud  Lucilium  (sat.  777  corrupte),  apud  Auctorem 
ad  Herenniura  rhet.  IV  12,  18  (bacae  aeneae). 

§  12. 
Deinde  suflfixum  -no-  materiem  denotans  adiectivis  po- 
ptilnus  )  "^populi-nos,  ilignus)  Hlecnos,  salignus)  *salic- 
nos  servatum  est.  In  adiectivo  populnus  autem  cum  accentus 
in  syllaba  antecedente  esset  positus,  i  vocalis  per  syncopam 
evanuit.  Reperimus  populnus  =  »ex  materia  populi  constans« 
Plaut.  Cas.  384:  popidna  sors,  ilignus  =  »ex  materia  ilicis 
constans<  Ter.  Ad.  585:  lectulos  ilignis pedihus,  salignus  =  »ex 
materia  salicis  c.«  Cat.  de  agr.  XX  1:  cimeis  salignis.  Sed 
his  quoque  in  formis  eodem  tempore  quo  in  forma  ahenus  i.  e. 
fere  saeculo  III.  a.  Chr.  n.  exeunte  suffixum  -no-  cum  altero 
illo  -eo-  in  -neo-  contaminatum  esse  videmus.  Neque  dubito, 
quin  haec  progressio  ab  adiectivis  ahe-n-eus  et  lig-n-eus,  quorum 
n  littera  cum  suffixo  -eo-  confundebatur,  initium  ceperit.  Ac- 
cedit,  quod  i-lignu^  et  sa-lignu^  formae  ligneus  mirum  in 
modum  similes  sunt.  Itaque  Cato  usurpat  formas  popul- 
neus,  iligneus,  saligneus  (frondem populneam  de  agr.  V8, 
XXX,   LIV  4,  frondem  iligneam  V  7,   XXXVII  2,   LIV  2, 

*)  Plaut.  Truc.  272  habent  codices  A  a^neas,  In  margine  addituni  aeneas 
litterarum  vestigiis  iani  non  satis  claris  (v.  Studemundi  apogr.),  Pal.  advenias; 
Ussingius,  quem  secutus  est  Leo,  hunc  versum  delere  vult,  tenent  Goetz 
et  Schoell;  tbrmam  aeneJt^  Plautinam  non  esse  omnes  editores  consentiunt. 
Quamquam  quo  iure  dubitari  potest;  conferas,  quae  supra  p.  17  de  ad- 
iectivo  caeruhta  a  Plauto  Ennio  auctore  semel  adhibito  exposui. 

vectes  iligneos  XXXI  1,  suhscndes  iligneas  XVIII  9,  iligneae 
virgae  XXXI  I,  perticis  saligneis  XLIII  1).     lam  his  formis 
adiuvantibus     primum    terminatio    -neo-    facta    est    novum 
suffixum;  cuius  ope  formatum  est  quer-neus )  *querc(i)-neos 
(Cat.  de  agr.  V  8,  XXX,  XXXVII  2,  LIV  4:  frondem  quer- 
neam,   XXXIX   1:  materie  quernea);  deinde  in  lege  parieti 
faciundo   anni    105   a.  Chr.  n.i)   (CIL.  I  577)  col.  II  lin.  9 
postihus  aesculnieis    (=  ex   materia   aesculi  constantibus) 
legimus;  forma  autem  aesculnieis  pro  aesculneeis  posita  est^). 
Ad   imaginem   autem    adiectivorum  populneus   et  aesculneus 
adiectivum  ficulneus  a  Catone  creatum  esse  (de  agr.  XXX 
et  LIV  4:    frondem  ficulneam,    XXXI   1:    virgae  ficulneae, 
XXXVII  5:  ligna  ficulnea,  CI:  ramulos  ficulneos)  iam  Skutsch 
de  nominibus   Lat.  suff.  -no-  ope  formatis  p.  32   constituit; 
etenim  ficulneiis  a  deminutivo  ficula  derivatum  esse  nullo  modo 
probabile  est,  quod  id  nihil  significat  nisi  >>kleineFeige«  (v.  Plaut. 
Stich.  690:   hoc  convivium  sit  pro  opihus  nostris  satis  com- 
module  nucihiis,  fahulis,  ficulis).    Tum  formationes  ilignus  sa- 
lignus  et  ligneus  iligneus  saligneus  exitus  -gno-  et  -gneo- 
praebebant.  Qui  cum  ad  stirpem  ahiet-  accederent,  ahie-gnus 
et  ahie-gneus  (=  ex  abiete  factus)  exorta  sunt,  quorum  illud 
sine   dubio    antiquius    est   hoc;    nam    illud    et  apud  Plautum 
(Cas.  384:  sors  ahiegna)  et  apud  Ennium  (scaen.  247:  ahiegna 
trahes)  et  apud  Accium  (trag.  261 :  stipitem  ahiegnum)  invenitur, 
hoc  in  lege  parieti  faciundo  (CIL  I  577  col.  II  lin.  3:   anti- 
pagmenta  ahiegnea,  lin.  4:  opercula  ahiegnea).    Quod  eadem 
iu  inscriptione  etiam  ahiegnieis  (col.  I  lin.  19)  legimus  itemque 
(col.  II  lin.  9)  aesculnieis,  illam  i  cum  Thurneyseno  =*)  ita  inter- 
pretamur,  ut  e  vocalem  ante  ei  pristinam  in  i  transgressam 
esse  statuamus,  quemadmodum  in  formis  ii  =  m,  iis  =  eeis, 
mieis    (CIL.    I  38)    =   meeis  aliisque   factum  est.     Ceterum 
his  formis  ahiegnus  et  ahiegneus,  cum  eorum  e  vocalis  ante 

>)  Exemplar,    quod    nos  habemus,    quamquam    non    primigenium,    sed 
aetate  imperatoiia  restitutum  est,  tauien  tam  antiquam  orationem  ordinatio- 
nemque  dictionum   praebet,   ut  non  dubium  sit,  quin  aceurate  sit  redditum 
(cf.    Wiegand,  Die  puteolanische    Bauinschrift.     ann.   phil.   supplem    XX 
1894.    p.  670  sqq.). 

2)  cf.  Thurneysen  K.  Z.  XXX  p.  500. 

«)  K.  Z.  XXX  p.  500. 

consonas  -gn-  non  in  i  abierit  (cf.  ilignus  )  Hlegnus  )  Hlec- 
nos),  demonstratur  verum  esse  id  quod  Skutschi)  constituit, 
Romanos  post  i  vocalem  non  modo  i  brevem  in  e,  sed  etiam  i 
longam  in  e  dissimilatione  transformavisse.  Neque  igitur  Brug- 
mannus-)  aliique^)  negare  debebant  nomina  ali-enus  et  lani- 
ena  ex  *ali-inus  et  *lani-ina  originem  ducere*). 

Reliquum  est,  ut  de  ea  formatione,  quae  praeter  eas,  quaa 
iam  pertractavi,  in  prisca  lingua  Latina  exstat,  uberius  dicam. 
Complectitur  autem  formas  has: 

fagineus  =  »ex  fago  ortus«  Cat.  de  agr.  XXI  5:  materia 
faginea, 

oleagineus=  »ex  olea  ortu8«  ibid.  LV  et  CXXX:  codi- 
cillos  oleagineos,  XXXXVIII  1:  seminarium  oleagineum, 
XXXXIII  2:  capita  oleaginea,  XXXXV  1:  taleas  oleagineas, 
XX  2:  orhes  oleagineos, 

vitigineus  =  »ex  vite  ortus«  ibid.  XXXXI  3:  surculos 
vitigineos, 

ahiegineus  =  »ex  abiete  ortus«  (=  ahiegnus,  ahiegneus) 
in  eadem  lege  parieti  faciundo  (CIL  I  577)  col.  I  lin.  19: 
trahiculas  ahiegineas''), 

fahaginus  =  »ex  faba  ortus«  Cat.  de  agr.  LIV  2:  acus 
fahaginum  »Bohnenspreu«. 

Quas  terminationes  Skutsch  1.  m.  p.  28  sq.  tractavit,  cui 
ego  quidem  non  omnino  assentio.  Dicit  enim  vir  ille  doctis- 
simus  terminationes  -gino-  et  -gineo-  adiectivorum  oleagi- 
nern,  vitigineus,  ahiegineus,  fahaginus  —  omitto  aprugnus 
(Plaut.  Pers.  305  et  Poen.  579)  et  capreaginus  (Epid.  18)  — 
translatas  esse  ex  adiectivis,  quae  suffixo  -o-  vel  -eo-  a 
substantivis  in  -agin-,  -igin-,  -ugin-  exeuntibus  derivata 
sint,    velut    aurigin-eus,    caligin-eus,    cartildgin-eus,    ferrii- 


*)  1.  m.  p.  13  sqti.     Volhndllers  Jahresbericht  V    p.  60,    A.  L.  L.  XII 
p.  201  sq. 

«)  Sitzungsberichte  der  sachs.  Ges.  der  Wiss.  1900  p.  408  sq. 
*)  R.  V.  Planta  A.  L.  L.  XII  p.  367  sq. 

*)  cf.  qui   Skutschii   seutentiam  probaut  Excu  Hermath.   XIII  (1904) 
p.  150  sq.  et  Collitz  BB.  XXX. 

^)  cf.  iligineus  apud  auctorem  Queroli  II  1 :  domiis  iligineis  foribus. 

gin-eus,   fHliyin-eus,   lanugin-eus,   sHigin-eus,  similagin-eus, 
ferrugin-us,  quorum  numerum  augere  possis  his:  virgin-eus 
(Verg.,    Ov.,    Hor.    al.)    et  imagin-eus   (Sedul.    carm.    1   203, 
Venant.  Fort.  vit.  S.  Mart.  II  276).     Verum  ex  his  adiectivis 
apud  scriptores  antiquissimos  non  reperiuntur  nisi  ferrugin-eus 
et  siligineus,    Itaque  quamquam  tales  formas  exemplo  fuisse 
non  praefracte  negaverim,  tamen  aliam  viam  ingredior.   Skutsch 
enim  in  editione,  qua  tum  utebatur,  apud  Catonem  de  agr. 
XXI  5  formam  faginus  legit,  traditum  autem  est  fdgineus, 
quod  Keilius  in  editionem,  quam  curavit,  recepit;  tum   vero 
faginus  a  Vergilio  demum    in    linguam    Latinam    translutum 
esse  supra  p.  2  sq.  comprobavi.    lam  ab  illa  forma  fagineus  in 
adiectivis  oleagineus,  vitigineus,  abiegineus  enucleandis  profi- 
ciscendum   esse  mihi  videtur.     Nam  ubi   primum   illud    suffi- 
xum   -neo-   ad    stirpem   fdgo-    addis,    en    habes   adiectivum 
fagi-neus  )  *fdgo-neus.     Hinc    terminatio  -gineo-  ad   stirpes 
oled-  et  viti-  adiuncta  est,   quippe  ex   quibus  difficile  essct 
sive   suffixo   -neo-   sive   suffixo  -eo-  quod  quidem  ad  oleam 
attinet   adiectiva   formare.     Qua   ratione  oled-gineus  et  viti- 
-gineus  nata  sunt  i).    Longa  autem  vocalis  a  in  oledgineus  aut 
illa  est,  qua  olim  stirpes  primae  declinationis  terminabantur, 
aut  ad  exemplum  illius  d  longae,  quam  fagineus  ante  exitum 
-gineo-   praebet,    posita   est.      Deinde    ad    imaginem    adiec- 
tivorum  fagineus,    oledgineus,  vitigineus  ex  formis  ahiegnus 
et  abiegnem,  in  quibus  productio  e  vocalis  consonantium  gn 
coniuuctione    effecta   est   qua   productio   i   vocalis    in    formis 
ligneiis,    iUgneus,    saligneus,   forma    abieginetis   creata   est. 
Postquam  hoc  modo  adiectiva  in  -gineo-  exeuntia  nata  sunt, 
secundum    responsionem   suffixorum   -neo-   et   -no-   eiusmodi 
quoque  adiectiva  formabantur,    quae  in    -gino-    exirent.     Sic 
exortum  est  faba-ginus^), 

Sed  analogiam  per  quas  vias  processisse  arbitrer,  optime 
perspicies  ex  hac  tabella,  qua  nulla  exempla  continentur,  nisi 
quae  apud  scriptores  antiquissimos  inveniuntur. 


1)  cf.  etiam  filia^gineus  (Col.  12,  47,  5:  arculae  tiliagineae)  a  tilia. 

2)  cf.  deinde  olea-ginus  (Nep.,  Plin.,  al.),  cajnea-ginus  (Plaut.). 

III. 


De  adiectivis  suffixi  -eo-  ope  ab  arborum  voca- 

bulis  deductis. 

§  13. 
Etsi   suffixum   -no-   diutissime    in    adiectivis   Latinis    ex 
arborum  vocabulis  derivandis  valuit,  sive  integrum,  sive,  ut 
fere   fit,    cum    novo   suffixo   -eo     contaminatum,    tamen   hoc 
quoque  loco  moveri  coepit.    Haec  progressio,  quae  iam  aetate 
Plautina  incipit,  primum  adiuta  esse  videtur  illo  genere,  ut  ita 
dicam,  secundario  adiectivorum  materiem  denotantium',   quae 
suffixo  -eo-   ope   ex   plantarum    vocabulis   deducta   sunt,    ut 
aliquid  ex  compluribus  eiusdem  generis  plantis  constans  signi- 
ficaretur,    dico  adiectiva   floreus,    virgens,    rtisceus,   caudeus, 
tunceus,  Hineus  (linea),  scirpeus,  sparteus,  quae  iam  supra 
p.  12  sq.  pertractavimus.    Huc  accedit,  quod  nomina  arborum 
etiam  materiae  arborum  vice  fungi  poterant;  quare  ubi  aliquid 
ex  alicuius  arboris  materia  constans  denotari  opus  erat,  ex 
ipso   arboris   vocabulo    adiectivum    suffixi    -eo-   ope    formari 
poterat  quomodo  ex  ligno  lign-eus.     Hoc  eo  facilius  fieri  po- 
terat,  quod  plurima  arborum  nomina  stirpem  o  vocali  terminant 
(populus,  pirus,  malus,  pinus,  cornus,   laurus,  buxus,  fagus, 
ulmus,  prunus,  cerasus,  alnus,   fraxinus,  corulus,   aesculJ, 
cupressus,  cedrus,  morus,  sed  acer,  acacia,  tilia,  hetula,  nux, 
ilex,   larix,   salix),   suffixum  -eo-  autem,    ut   supra   exposui^ 
ab  eis  stirpibus  originem  cepit.    Quomodo  autem  ille  transitus 
factus  sit,  forsitan  cognoscamus  adiectivo  ulmeus,  quod  apud 
scriptores   antiquissimos   omnium   adiectivorum,    quae    suffixo 
-eo-  ab   arborum   vocabulis   sunt   derivata,   saepissime   inve- 
nitur.     Hoc  quamquam  illo  suffixo  ex   ulmo    deductum    esse 
posse  negare  nolumus,  tamen  baud  scio  an  opinio  quaedam 
mea  alio  ducens  speciem  probabilitatis  habeat  paulo  maiorem 
Etenim  cum  Cato  nullis  aliis  formis  nisi  popuUneus  et  fagi-neus 
utatur,    formam  popul-eus  autem  Ennius   demum   metri   lege 
coactus  finxissevideaturi),  forma  vero  /a^-ew5  aetate  argentea 
demum  reperiatur,  quamvis  eae  omnes  ex  stirpibus  o  vocali 
termmatis  descendant,    inde   concludendum   videtur   suffixum 

^)  V.  p.  35. 

-neo-   in    adiectivis   ab   arborum  nominibus   formandis   prius 
adhibitum   esse  quam   suffixum  -eo-  simplex.     Itaque  conie- 
cerim  etiam  formam  ulmeus  ex  *ulm(i)-neos  originem  ducere. 
Enimvero    vocalem  i  opprimi   potuisse   ex   formis   quer-neus 
)  ^querci-neus  et  populneu^  )  *populi-neus  apparet.    lam  in  eo 
quod  restabat  "^ulmneus,  tres  hae  consonae  contiguae  erant 
Imn.    In  hac  autem  consonantium  coniunctione  conicio  ultimam 
abolitam  esse.    Quam  in  sententiam  si  inquirimus,  eo  iuvamur, 
quod  lohannes  Schmidtius   in   libro,    quem  inscripsit  »Kritik 
der  Sonantentheorie«  (Weimar  1895)  p.  87  sqq.  demonstravit. 
Qui  vir  doctus  constituit  »in  linguis  Indogermanicis  consonantes 
-mn-  nusquam  post  consonantem  servatas,  sed  aut  in  -m-  aut 
in  -w-  sub  quibusdam  condicionibus,  quas  hic  omitto,   trans- 
gressas  et  post  vocalem,  si  modo  mutatae  essent,  eadem  lege 
atque  post  consonantem  transformatas  esse«  i).   »Iu  linguis  autem 
Europaeis  consonantes  -mw-  non  mutatas  esse  nisi  post  sylla- 
bam  longam  et  in  formis  nomini  Graeco  izaki^ir^  responden- 
tibus.    Mutationem  vero  ex  syllaba  longa  praecedente  aptam 
esse,   id  linguis  Italicis  manufestum  fieri;  nam  post  vocalem 
longam   in  vocabulis  vere  Latinis   consonantes  -mn-  semper 
in  -m-  esse  transgressas  velut  in  rumare  {rumen),  sublmis 
(sub  llmen),  limus  (bulg.  slina),  spuma  (ser.  phena),  (item  in 
umbr.  persnt-muj  osc.  censamur),  at  in  nomine  Tupoujxvov  ex 
linguaGraeca  translato  in  -n-  (prunum);  post  brevem  autem 
vocalem    cousonantes    -mn-    integras    apparere     (damnum, 
alumnus,  autumnus,  columna,  sim.«;  I.  m.  p.  131  sq.).    Igitur 
Schmidtius    Latinum    exemplum,    in  quo    syllaba    praecedens 
longa  est   positione   velut  in  gr.  saoosXjio^   (osXjia),   aoTiepjio; 
(oTiepfia)  sim.  pro  ^-oeXjivo?,  *-o7:£p{xvo;  positis  (I.  m.  p.  93  sq.), 
proferre   nullum  potuit.     Haec   lacuna,    quam   nisi   vocabulo 
palma  explere   non   potuit,    nomine   ulmeus,    si  modo  id   ex 
*ulm(i)'neos  derivare  licet,  expletur.     Verum  ne  hoc  quidem 
satis  sit,  nisi  simul  alia  exempla  Latina  aflferri  possint.    Talia 
mihi  quidem  videntur  esse  nomina  haec: 
arma,  culmus,  almus. 

Ea   enim   ex  formis    "^arm^ejna,    "^colm^ejnos ,    "^alm^ejnos 
deduco. 


>)  I.  m.  p.  120  sq. 

Sed  priusquam  ad  rem  ipsam  demonstrandam  aggredior, 
primum  quidem  suffixum  -mo-  primarium  exstare  iamque 
in  lingua  primigenia  exstitisse  non  negamus;  nam  hoc  cum  in 
ceteris  linguis  Indogermanicis  invenimus  tum  in  Latina  idque 
in  nominibus  his: 

fama,  sqtiama,  ramus,  lama^  trdma,  hamus,  limus  >>8chief«, 
Umus  >Schurz  der  Opferdiener«,  Uma,  fimus,  ftmum,  animus, 
dumus,  fumus,  gUlma,  pluma,  grumus,  struma,  luma,  remus, 
pomus,  pomum,  gemma,  flamma,  mamma,  ulmus,  armus, 
parma,  norma,  turma,  f(yrmus,  forma,  firmus. 

Nam  ceteras    linguas  si  conferimus,    fieri    non  potest,    ut 
suffixum   omnium    illorum    nominum    ex    forma  -mno-  dedu- 
camus  (cf  e.  gr.  fu-mus  :  scr.  dhu-mas  :  gr.  »0-5x0?  :  lit.  du-mai 
(plur.)  :  aksl.  dg-mu,  for-mus  :  scr.  ghar-mas  :  gr.  Oep-jxo;  :  arm. 
jer-m,  anlmus  :  gr.   ave-jxo?,  re-mtis  )  *res-mos :  gr.  ipeT-|xo;, 
fa-ma  :  gr.  cpvjxr^).     Quare  etiam  verba  arma  et  culmus  et 
almus  illius  -mo-  ope  formata  esse  possunt.    Quamquam  haec 
nomina   tum    demum    recte   j>erspici   mihi   videntur,    cum   ea 
pristina  participia  praesentis  medii  vel  passivi  esse  suspicamur. 
Cuius  modi  participiis  formandis  suffixum  -meno-  inserviebat. 
Tales   formationes    in   Latina   quoque    lingua   sunt    servatae 
velut   leg-i-mini  =  gr.  Xe7-6-jxevoi,   XeY-o-jxevat  (sc.   estis  sive 
este)i),  fe-mina  )  ''fe-mena  a  radice  dh~e-    saugen  ,  quae  inest 
in    fe-tus,   fe-Ux,    fi-Uus)  ^e-Uus,   gr.   i>V>^uc,   ^-kr^   al., 
ahimnus )  *al-o-menos,  columna  )  *col-o-menos  a  radice  cel-, 
quae  subest  adiectivo  cel-sus,    caUimnia  :  "^cah-o-menos'-)  a 
verbo  calvor,  alia,  quae  exempla  Bechstein  (Curt.  stud.  VIII, 
p.  378  sqq.  =  de  nominibus  Latinis  suflf.  -ent-  et  -mino-  ope 
formatis  Diss.  Lips.  1875)  collegit. 

lam  vero  mirum  est,  quod  lingua  Baltoslavica  pro  suffixo 
-meno-  suffixo  -mo-  ad  participia  praesentis  passivi  derivanda 
utitur  itemque  Lituanica  ad  participia  futuri  passivi,  cum  lin- 


*)  Id  valet  certe  de  forma  indicativa;  iiiiperativiim  autein  infinitivum 
priscum  in  -menai  exeuntem  (gr.  Xty-e-fisvai)  esse  Wackemagelio  (Ver- 
handlungen  der  39.  Philologenversammlung  zu  Zilrich  1887,  p.  282)  ple- 
rique  assentiunt  (cf.  Brugmann,  I.  m.  II.  p.  155  sqq.,  Lindsay-Nohl^  1.  m. 
p.  613).     Quamquam  quain  vere  id  fiat,  dubito. 

2)  cf  Skutsch,  Volhnollers  Jahresbericht  II.  p.  50. 

gua  Borussica  forma  -mana-  et  Iranica  forma  -mna-  utatur'). 
Similis  est  varietas  in  linguis  Italicis;  nam  in  Latina  eodem 
loco  suffixum  -meno-  exstat  quo  in  lingua  Umbrica  -mo-^). 
Quam  discrepantiam  ita  interpretamur,  ut  in  nonnullis  linguis 
formam  -mo-,  in  quam  suffixum  -meno-  illis  condicionibus,  quas 
Schmidtius  p.  120  demonstravit,  transibat,  solum  obtinuisse 
statuamus.  lam  vero  persuasum  habeo  nos  in  ipsa  quoque 
liugua  Latina  non  modo  illas  reliquias  participiorum  in  -meno- 
exeuntium,  sed  etiam  reliquias  habere  participiorum,  in  quibus 
suffixum  -m(e)no-  in  -mo-  transgressum  est.  Velut  adiectivum 
op  mus  Brugmannus  (Ind.  Forsch.  XVI  p.  504  sq.)  illa  lege 
Schmidtiana  nisus  ex  "^opt-mnos  ortum  atque  participium  prae- 
sentis  medii  vel  passivi  pristini  verbi  "^opio  '^opire  esse  putat. 
Quod  etsi  dubitationem  quandam  habere  patet,  tamen  simili 
ratione  equidem  conicio  verba,  quae  supra  exhibui,  haec: 

arma,  culmus,  almus 
ex  participiis  huius  generis  originem  ducere. 

Ac  primum  quidem  nomen  arma  iam  in  Thesauro  linguae 
Latinae  s.  v.  cum  gr.  apfxevo;  :  apapeiv  :  apaptoxeiv  confertur. 
Ortum  est  ex  "^ar-mna  )  gr.  ap-jieva  >Takelwerk«  et  significat 
ea,  quae  ad  aliquid  adiunguntur  (»Ausrustung«)'-). 

Deinde  non  dubium  esse  mihi  videtur,  quin  substantivum 
culmus  cum  vocabulis  culmen  et  columen  et  coUimna  com- 
parandum  sit,  quae  omnia  a  radice  cel-  (cf.  cel-sus,  lit.  keUtt 
Ach  hebe«;  Osthott*,  Transactions  of  the  American  Philological 
Association  XXIV  p.  53)  descendunt.  Nam  si  ad  illam  ra- 
dicem  suffixum  -men-  addis,  habes  '^cel-men  et  vocali  a  (idg. 
»schwa«)  inserta  *cel-9-men'^  cum  autem  syllaba  -el-  ante 
consonantes  consonantibus  ./  et  l  exceptis  et  ante  illam  d  in 
ol(iiJ)  transieret,  formam  '^cel-men  in  colmen  { culmen  et  formam 
*cel-9-men  in  col-o-men  ( col-u-men  trausformari  necesse  erat, 
quemadmodum  forma  volumu^  ex  H^el-d-mos  orta  est  (Osthoff, 
1.  m.  p.  52  sq.  et  59  sq.).     Sin  suffixi  -m(e)no-  ope  participia 


*)  Schinidt,  1.  m.  p.  101,  Brugniann,  1.  m.  II.  p.  154. 

*)  li^tsi  „haec  vocabuli  vis  (instrumenta  cuiuslibet  rei)  cum  ante  Ver- 
giliuin  non  agnoscatur,  probabile  est  poetam  ad  exemplum  vocis  Graocae 
quae  est  onXa  usum  creasse  Jranslatum*'  (Thes.  1.  L.  s.  v.  secundum  Skutschii 
sententiam),  lameii  hac  re  dc  derivationc  nostra  nihil  detrahitur. 

praesentis  medii  sive  passivi  deducis,  babes  *cehm(e)nos  (i.  e. 
sursum  tendens)  et  HeUo-m{e)nos  (i.  e.  qui  erigitur);  cum  autem 
syllaba  -el-  etiam  ante  o  vocalem  in  ~ol-  (ul)  sit  transgressa 
(Osthoff,  1.  m.  p.  51),  nascuntur  *col-mnos  et  ""col-o-mnos.  Hoc 
servatum  est  forma  feminina  coliimna'),  illud,  cum  consonantes 
-  Imn  continuas  enuntiare  difficile  sit,  in  *col-mos  ( cul-mus 
transiit. 

Eadem  ratione  enucleamus  adiectivum  almus.    Quod  ex 
radice  alendi  venire  inde  a  temporibus  priscis  plurimis  erat 
persuasum;  conferas  e.  c.  Paul.  Fest.  p.  7:  alma:  sancta  sive 
piilchra,  vel  alens,  ah  alendo  scilicet',  Serv.  Aen.  I  306:  alma 
htx  dicta,  quod  alat  universa,  unde  et  alma  Ceres,  quod  nos 
alat',  Thes.  ling.  Lat.  s.  v.     Significationem  autem  huius  ad- 
^ectivi    revera   activam   esse   elucet  ex  Plaut.  Curc.    v.  358: 
invoco  almam  meam  nuiricem  Herculem,  Lucr.  V  230:  almae 
nutricis  loquella,  Tib.  L  10,  quo  in  carmine  pax  alma  (67) 
celebratur,  quae  aluit  vites  (47)  et  arva  colat  (45),  Verg.  Aen. 
VII  644:  tmra  alma,  georg.  II  330:  ager  almus,     Deinde  ad 
deorum  nomina  epitheton  ornans  adhibetur,  primitus  ut  videtur 
Veneris,   tum  aliorum.     Hinc  ceterae    denotationes   fluxerunt. 
Formam  autem  ut  recte  intellegas,  necesse  est  te  meminisse 
formae  fe-mina,  quae  proprie  significat  »die  saugende«  -').    Sic 
etiam  almus  »nahrend«   pristinum  participium  praesentis  est 
et   ex    *al-mnos  )  *al-menos   evasit.      Cui    forma    thematica 
alumnus  )  *al-o-menos  »genahrt  werdend«,  quae  participium 
praesentis  passivi  est,  respondet  ut  cnlmus )  *colm(e)nos  no- 
mini  coliimna  )  *col-omie)na.     Eadem  a  radice  alendi  prae- 
terea    provenerunt    formae,    quae    suffixo    -men-    derivatae 
sunt,  hae: 

almen,  quod  legis  Anthol.  Lat.  p.  255  sq.  R^  in  versibus 
in  dtaconum  festinantem  ad  prandium  caiiponis: 

Pulpita  templorum,  ne  pulpita  quaere  tahernae, 
Almina"^)  quo  caeli,  non  fialas  referas, 

et  alimentum  (passim) )  *al-d-men-tum  (cf.  cul-men  et  col-u-men 
)  *col-d-men). 

*)  Nam  eorum   sententiam,   qui   putant  columnam   sufiixo  -eo-  a  co- 
lumiue  deductam  esse,  ego  quidem  improbo. 
*)  Joh.  Schmidt,  1.  m.  p.  105. 
»)  Ex  Salmasiano  restituit  Skutsch  A.  L.  L.  XIV  p.  429. 

Totam  denique  rationem  si  subducimus,  in  lingua  Latina 
consonantes  -rmn-  et  -Imn-  continuae  in  -rm-  et -Im- 
transierunt. 

Neque  dubito  materiam  nostram  novo  incremento  augere. 

lam  Ebeli)  coniecit  nomina  incolumis  et  calamitas  eius- 

dem  originis  esse,  demonstrare  non  conatus  est.   Sententiam  vero 

Corsseni^),  qui  vocem  calamitas  a  calamo  (Gr.  xaXafjLoc!)  de- 

duxit,    hodie  nemo  probabit.     Neque    verisimilius   est,    quod 

Lindsay*^)  auctore  Buechelero  *)  proponit;  qui  calamitatem  cum 

osc.  cadeis  amnud  »mit  der  Absicht  zu  schaden,  aus  Bosheit« 

et  gr.  xsxaor^ooti  (==  pXa'!>ai,  xaxwoat,  oispT^oat  Hesych.)  compa- 

rans  radicem  cadendi  agnoscere  et  d  litteram  in  l  mutatam 

statuere  vult,  quod  Mario  Victorino  auctore  (8,15  K)  Pompeius 

pristinam   scribendi  et  enuntiandi  rationem  kadamitas  malu- 

isset^).     Sed   ut  hoc  testimonium  verum  sit,  tamen  putamus 

formam  calamitas  esse  primigeniam,  cadamitas  autem  arbitrio 

loquentis  ex  illa  ortam  esse  vel  etymologiam  quandam  popu- 

larem  subesse,    qua  hoc  nomen  ad  radicem  cadendi   refere- 

batur  (cf.  Isid.  I  26,  14  et  VII  6,  5:  a  cadendo  enim  nomen 

sumpsit  calamitas;  Corssen,  1.  c).     Ego  vero  deduco  illa  no- 

mina  a  verbo  calvendi  et  in  adiectivo  in-colu-mis  et  in  substan- 

tivo  calamitas  pristina  participia  praesentis  suffixo  -m{e)no- 

formata    inesse   suspicor.      Calamitatem    autem   hoc  a  verbo 

descendere  iam  in  scholiis  Terentianis*')  legis:  a  verho  calvo 

id  est  decipio   venit  calamitas  id   est   deceptio   vel   miseria. 

Quemadmodum  enim  verbum  de-cipio  inde  ab  origine  »weg- 

fangen<,  sic  verbum  calvo{r)  primitm  8igm^c2it  partes  alicuiu^ 

personae  vel  alicuiu^s  rei  eminentes  decidere,  ahscidere,  demere 

vel  detruncare,  mutilare.     Quod  ex  Pacuvii   fragmento   hoc 

(B96):   Postquam   calamitas   complures   annos   arva    calvitur 


»)  K.  Z.  VI  p.  216;  Havet,  M.  S.  L.  VI  p  .27.  lamdudum,  antequam 
coniecturam,  quam  Ebel  fecit,  casu  fortuitoque  cognovi,  ego  ipse  haec  no- 
mlna  ab  eadem  stirpe  derivanda  esse  intellexeram,  cum  apud  Ciceronem 
(pro  Plancio  12)  verba  haec  incolumem  a  cnlamitate  legissem. 

2)  Kritische  Nachtrage  zur  latein.  Formenlehre.  Leipzig  1866,  p.  274  sqq. 

•)  Lindsay-Nohl,  die  latein.  Sprache,  p.  326. 

*)  in  Brunsii  fontibus  iuris  Romani  antiqui®  p.  49  adn. 

•^)  Nil  novi  affert  Walde,  latein.  etym.  Worterbuch. 

«)  p.  140  (ed.  F.  Schlee). 

et  ex  Plauti  Cas.  v.  171:  sopor  manus  calvitur  (»heemtraLchi\st 
lahmt«)  intellegitiir.     Significatio  autem   frustrandi  secundaria 
est.    Nam  cum  verbo  calvo{:r)  adiectivum   calvus   (=  vlvo  - 
vivus)  confero.    Quod  similiter  formatum  est  atque  salvus    lam 
vero  Solmsen  0  constituit  formas  calviis  et  salvus,  quod  apud 
Plautum  et  Terentium  tribus  syllabis  utuntur^,  ex  formis  caluos 
et  saluos  esse  ortas,  quoniam  v  littera  litterae  l  non  adaequata 
sit;  demde  ex  osc.  Kaliivieis  et  ex  forma  Umbrica  saluuom 
sequi,  ntcaluosetsamosongmem  ceperint  ex  ""calouos  et*salouos 
Itaque  cum  his  in   formis  suffixum  -oiw-  agnos^camus,  foma 
^alojios  plane  cum  gr.  6X06.-  convenit,  quod  Suidas  habet  et  ex 
Hesych.  oAosixat  •  u7iaivei  concludendum  est^).    Quomodo  autem 
praeter  xsv£60*x£v.efo;  forma  x£v6?)*x£v.F6;  exstat,  praeter  illas 
quoque  reperiuntur  formae,  quae  brevius  .  wo-  piaebent  suffixum 
hae:  scr.  {ah-)halvas  et  sarvas  =  gr.  ouXoc  =  att.  0X0? )  *5XFo-' 
quibus  formae  Indogermanicae  ^kal-uos  et  ^sol-tws  videntJr 
subesse     Utrum  vero  ipsum  adiectivum  sollus  _-  osc.  sullus 
(omnes)  ex  H^oUws  evaserit,  cum  Solmsen^)  denuo  dubitet 
num   htteras   -lu-  Romani   in   -II-   transformaverint,    an    ex 
sol-nos,  quocum  idem  cymr.  Jwll  »ganz«  et  breton.  holl  »alles« 
conlert,    hoc  loco  nihil  nostra  interest.     Satis    habemus  con- 
stituisse  m  nomine  Latino  salvus  a  vocalem,  in  gr.  6Xo6c  vel 
0X0.'   0  vocalem  exstare.     Enimvero   nunc  adiectivum  calvus 
cum  gr   xoX-o,  (Hom.  II  117,  Herod.  IV  29  al.)  et  xoX-o86c 
(Xen.  Cyr.  14,   11,   Arist.  Met.  IV  27  al.),  verbum  calvo(r) 
cumgr.xoX.oaa>  (Hom.  cl>  369,  al.)  comparo.    Quae  radix  kol- 
significat  ahquid  aliqua  parte  privatum  esse  extrema.     Velut 
xoXov   oopu,    quod   TsXajxcuvtoc  Atct,    :rr,X'    ae^Tco;    dv  ;^£tpi    (H.  |1 
/o      i^rVf  ""  cuspideprivata«,  -h  t^vo.-  tcov  pooiv  t6  x6Xov 

(Herod.  IV  29)  est  »genus  boum  cornibus  privatum  vel  carens^  t6 
xoAo-xaj.a  (Ar.  Equ.  692)  est  xcu<^^v  xGjxa  (e.  c.  II.  Z  16)  i.  e.  .unda 
crista  obtu8a« ;  sic  homo  calvus  est  »homo  capillo  privatus«,  vinea 
a  vite  calva  (Cat.  de  agr.  XXXIII  3)  est  vinea  a  vite  calvata 


P  Studien  zur  latein.  Lautgeschichte  p.  135  sqq. 
^)^  V.  L.  Havet,  de  Saturnio  p.  52  (adn.  1),   p.  82,   M.  S.  L.  VI  p.  52, 

«)  cf.  Solmsen,  K.  Z.  XXXVII  p.  16. 

*)  K    Z    XXXVII  p.  16  et  XXXVIII  p.  437  sqq. 

(Plin.  XVII  196).  Ut  autem  adiectivum  calvus  denotationem 
»kahl<  accepit,  sie  verbum  calvo{r)  significationem  praecipuam 
fraudandi  assumpsit. 

Verum  tamen  lorma  x6Xoc  cum  et  in  Homeri  carminibus 
et  in  Herodoti  scriptis  inveniatur  neque  vero  *xoGXoc,  fieri  non 
potest,  ut  ex  *x6X-Foc  quomodo  att.  0X0?  ex  oX-Fo?  orta  sit, 
sed  suffixo  -0-  uti  debet  ut  *sol-os,  quod  vocibus  sol-eoy  sol-idus, 
sol-ox  subest  ^).  Sin  quaerimus,  cur  in  stirpe  formarum  cal-vus  et 
sal-vus  a  vocalis,  in  forma  vero  sollus  vocalis  0,  quam  formae 
Graecae  unam  habent,  appareat,  eius  rei  meliorem  interpre- 
tationem  ea,  quam  Solmsen  K.  Z.  XXXVII  p.  16  dedit,  proferre 
non  possum,  quoniam  sententia  Thurneyseni -),  qui  v  litteram 
ad  0  vocalem  l  consonae  praecedentem  mutandam  aliquid  va- 
luisse  statuit,  mihi  quoque  probabilis  non  est.  Solmsen  autem 
illa  lege,  qua  in  lingua  Latina  l  et  r  sonantes  ante  vocalem 
syllabis  ar  et  al  redditae  sunt^),  fretus  vocabula  salvus  ex 
*sdl-euoSy  mlus  ex  *sdl-U'^  calvus  ex  ^kdl-euos,  valva  ex  *vdhi-a, 
malva  ex  *mdJu-a  vel  *mdl-eua  orta  esse  coniecit.  Cui  opi- 
nioni  verba  volva,  volvo,  solvo,  quippe  quae  ex  *velua  (cf. 
osX^u^,  d-ocXcp^?),  *velud(ct  sXu-)  iXoo^Tj,  £Mo}xai)*£FeXuojxai), 
*sefu'o  (cf.  sed)  evaserint^),  nullo  modo  repugnant. 

Quoniam  hac  ratione  demonstravisse  mihi  videor  verbum 
caIvo{r)  et  adiectivum  calvus  ab  eadem  radice  descendere 
atque  gr.  x6X-o;,  xoX-ooco,  x6X-opo;,  nunc  ex  eis,  quae  de  for- 
mis  culmus  columna  et  almus  alumnus  derivandis  iam  supra 
exposui,  facile  intelleges,  qua  via  nomina  incolumis  »unver- 
stUmmelt«,  »unversehrt«  et  calamitas  »die  Verstummelung«, 
»die  Versehrtheit*  nata  sint.  Nam  si  suffixi  -m{e)no-  ope  a 
radice  calv-  participia  praesentis  formas,  habes  *calv-m{e)nos 
et  *calv-om{e)nos,  Cum  autem  v  littera  et  inter  consonantes 
et   ante   vocalem   o^)   evanescat,    deinde   fiunt   *cal-mnos   et 


1)  V.  Solmsen  K.  Z.  XXXVII  p    16. 

«)  K.  Z.  XXVIII  p.  155  sq. 

»)  V.  Ostholi;  Tiansactions  of  the  American  Philological  Association 
XXIV  p.  52,  A.  Meillet,  M.  S.  L.  VIII  p.  279,  Brugmann,  Vergleich. 
Grammat.  1«  p.  467. 

*)  Solmsen,  Studien  z.  lat.  Lautgeschichte,  p.  2. 
")  Solmsen  I.  m.  p.  36  Sij. 

calo-mnos.    Hoc  dod  modo  Id  calumnia^),  sed  etiarn  in  ad- 

primum  a  vocalis  post  accentum  aDte  /  coDsoDam,  quae  propter 
vocalem  .  sequentem  gutturalis  est,  in  o  abeat  Dccesse  esf 
deinde  consonantes  -mn-  longius  a  prima  syllaba,  quae  olim 
accentum  habebat,  distant,  quam  ut  integrae  maD^re  possiD" 
nam  coDare  fbrmam  In-colomnos  siDe  labore  CDUDtiare  :  iam  ex 
il  is  coDsoDaDtibus  te  iDvito  n  codsod^ds  fugiet^).  Quod  dcDique 
pro  -mo-  termmatioDcm  -mi-  babemus,  admoueo  te  v.  c.  L 
mrum  m-ermis  praeter  in-ermus,  quibus  Cicero  aequo  modo 
utitur,   m-firmis  (Amm.  20,  6,  6)    =   in^firmus,    de-formis, 

W    r       m  i  (osc.  trstus),  caele-stis)  ^caele-stusagre-stis) 

agre-stus.     Illud  ^calmnos  autem  calamitati  subest.     Eteuim 

coDsoms  -Imn-  jd  -/^-  quemadmodum  in  DomiDibus  a</mt*. 

Ll'l^r;  "^^^  >/^^~  trausgressis  primum  ex  *ca/mo. 
forma  calmitas  deducta  est;  deinde  post  liquidam  vocalis  a 
ea  v,a,  quam  svarabbaktim  Indi  vocant,  inserta  est,  quam 
etiam  ^n  vocabulo  cala-mentum^)  »verdorbenes  Holz  am  Wein- 
stock.  (Col.  IV  27,  1)  ab  eadem  radice  calv  suffixi  -men-to- 
ope  me  ludice  derivato  cognoscimus. 

—  ^  ?^  ^"^'".  "*  ""^'^'  <^^^^^^as  hac  ratione  interpretatus 
.  amn.aticis  Dostns  repuguare  videar,  qui  eam  vocalem  per 
assimilatioDcm  ortam  esse  doccDt^),  opus  est  me  meam  seD- 
tcDtiam  argumcDtis  diligcDtius  quantum  potero  stabilire 

Ac  primum  quidem  nimirum  etiam  ei,  qui  nomcD  calamitas 
^^^^c^as  Datum  esse  dicuut,  i  vocalem  iuter  consonantes 

*)  cf.  Skutscli,  Vollniollers  Jahresberieht  II  p    50 
i\lo2tml\t:  ^""T  ""  '''""  ""•  poss;,„.;'sed  cf.  gr.  .^...o. 

It  I  f^'   ''^Tr ^  /  ^«^'  ^  ^'  ^  409),  a.«A.,o.  (Hesiod.  op    20,   Pi'; 

ol.  I  59   praeter  «.a  Wo,  (Pi„d.  ol.  II  57),  al.    (Schn.idt,  I.  „.;  p.  [^i  s  , ) 

)  Ingen.ose  .nterpretati  sunt  Henry  BuII.  de  la  soe.  de  lingu.  VII  n  C  III 

xf  (1906^^    25t^        ''"^"'''  ''^'  ^^^^^'^-  ''^^ ''  '''  ^^^^i"  ^^^^'  ^•--  «- 
2  Oeest  apud  Walde,  lat.  etymol.  Worteibuch,  190G 

Ki..n.  ^V    7"'''  "'"'^''"'*'  ^''*  '^^^'"-  '^^"^-  "»d  For.ne,.Iehic  p.  121    195. 

R.en.ann.Goelze,^  gra,n,na.Ve  eo.npa.ve  du Grec  et  duU^^^ 

S.dle,-,  Gran.n..  der  latein.  Sp..ache,  p.  41 ;  Hrug.na..n,  I.  „..  f.  ^  22    e   p  83 

/  et  m  per  svarabhaktim  quam  vocant  irrepsisse  arbitrari  vi- 
dentur;  nam  quo  alio  modo  illam  vocalem  interpretari  possunt? 
Quod  eidem  deinde  assimilationem  accessisse  contendunt,  cur 
dicitur  verbi  causa  alimentum,  dod  *alamentum?    Igitur  cum 
subesse  dod  possit  assimilatio,  dod  possumus,  quiu  iu  DomiDe 
alimentum  vocalem  i  aDtiquiore  tempore  ex  alia  vocali  per 
debilitatioDem,  iD  DomiDC  calamitas  autem  a  vocalem  receutiore 
tempore  per  aoaptyxiD  quam  dicimus  ortam  esse  statuamus. 
Eteuim   cum  acceotus   vocis   calamitas   primitus   iD  a  vocali 
primae  syllabae  esset  positus,  quem  etiam  fragmcDtum  illud 
Pacuviaoum  (396)  videtur  servare,  illa  a  autem  brevis  esset, 
vi  acccDtus  iuter  liquidam  et  Dasalem  vocalis  eiusdem  coloris 
atque  praecedeus  iD  CDUDtiando  illata  est.     Sic   puto   etiam 
adiectivura  alacer  alacris%  dummodo  id  ex  stirpe  alc-:  gr. 
aXx-i  (Hom.  \  471,  1'  158,  C  130)  )  aXx-t-|xo?,  aXx-i-cppa>v  deri- 
vemus,  enucleandum  esse,  quod  apud  Plautum,  qui  eo  semel 
utitur  Amph.  245 :  equites  cum  clamore  involant  impetu  alacri, 
idem  videtur  significare  atque   gr.  aXxiixo;    (cf.  Eur.   Heracl. 
678:  ji.ay7)  aXxifxo;);  de  suffixo  conferas  formas  ac-er  dc-ris^ 
or-ris  (Liv.  Andr.31)  =  oxpt?,  sdc-res  (Plaut.Rud.  1208)  =  sac-ri, 
Haec  autem  anaptyxis  quae  dicitur  in  nomiDibus  calamitas, 
calamentum,   alacer  tum  demum  exstitit,   postquam  illa  lex,' 
qua  vocalis  syllabae  secuDdae  debilitauda  erat,  valere  desiit! 
QuoDiam  me  tibi  persuasisse  spero  et  Domioa  incolumis  et 
calamitas  a  participio   pristiDo  praesentis   medii    vel  passivi 
yerbi  calvo{r)  descendere,  a  quo  calumniam  venire  iamdudum 
inter  omnes  coostat,  et  coDsoDaDtes  -mn-  post  liquidas  r  et  / 
a  Romauis  iD  -m-  traDsformatas  esse,  dudc  redeo  ad  propo- 
situm. 

Fieri  igitur  potuisse,  ut  forma  ulmeus  ex  *ulm{i)-neos  ore- 
retur,  dod  Degabis ;  sed  utrum  revera  hoc  adiectivum  primitus 
suffixum  -neo-  coutiDcat  ut  popul-neus  et  ficul-neus  et  fagi-neus, 
aD  simplex  -eo-,  id  diiudicari  iam  dod  potest.  Quae  cum  ita 
sint,  hoc  illo  mihi  verisimilius  videtur. 

Adiectivum  ulmeus,  quod  apud  Plautum  Dovies,  decies 
apud  Catonem  invenis,  significat  aliquid  ex  ulmo  ortum;  nam 
frons  ulmea  (Cat.  de  agr.  V  8,  XXX,  LIV  4  ter)  est  frons, 


>)Nescioanetia,ni?'rf/acerVa.-,-.del.L.V,84etVII,45(ef.StoIz,I.m.p.504). 

quae  ex  ulmo  orta  est,  itemque  materia  ulmea  (ibid.  XXI  5, 

XXXI    2),   scojpae   idmeae  (CLII),    vectes   ulmei   (XXXI    1), 

virgae  ulmeae  (XXXI  1,  Plaut.  Asin.  341,  575,  Pseud.  333); 

iilmei  fasces  virgarum  (Epid.  28)  sunt  fasces  ulmearum   vir- 

garum,  quibus  servi  verberari  solebant.     Varii  sunt  sermones 

iocosi,  quos  Plautus  adiectivi  ulmeus  ope  format,  et  digni,  qui 

exhibeantur.  Veluti  Daemones  senex  Trachalioni  servo  ulmeam 

uherem  —  virgidemiam  fore  minatur  (Rud.  636)  i.  e.  uberem  mes- 

sem  virgarum  ulmearum,  quae  Trachalionis  tergo  quasi  vinde- 

mia  uber  obtinget.     Item  quasi  in  libro  quom  scribuntur  ca- 

lamo  litterae,  stilis  Pseudolum  totmn  usque  ulmeis  conscribito^) 

Simo  (Pseud.  544—545),  i.  e.  stilis  ex  ulmo  ortis  sive  virgis 

ulmeis.    Quin  etiam  imagini  pulcrae  Epidicus  (625—626)  com- 

parat  corium  suum,  quem  Apefla  et  Zeuxis  duo  pingent  pig- 

mentis  ulmeis  i.  e.  pigmentis,    quae    virgae    ulmeae   in  corio 

reliuquent;  et  Toxilus  servus  videat  modo,  ulmeae  catapultae 

suum  ne  transfigant  latus  (Pers.  28).    Quod  denique  Libanus 

servus  cum  Leonida  servo  communicat  (Asin.  363—364):  Mihi 

tibique,  inquit,  interminatust  senex  Demaenetus  nos  futuros 

ulmeos,  ni  Jiodie  Argyrippo  essent  viginti  argenti  minae,  inde 

cognoscimus  Plautum  adiectivo  ulmeus  hic  similiter  usum  esse 

atque  Mil.   157  adiectivo  loreus,    ubi  senex  Periplectomenus 

minatur:  ego  vostra  faciam  latera  lorea  (cf.  p.  9). 

§  14. 

Suffixum  -eo-  praebent  deinde  adiectiva  laur-eus,  pin- 
-eusj  corn-eus,  bux-eus,  murt-eus,  vin-ea)*vin-eus, 
popuI-eus,nuc-eussxihsist.nt\yiimq\iemustac-eus,  Legimus 

laur-eus  =  »ex  lauro  ortus«  Cat.  de  agr.  XXXI  1:  vectes 
laureos,  LXX  1  et  LXXVI  3:  folia  laurea,  Plaut.  Cist.  201: 
parite  laudem  et  lauream  (sc.  coronam),  Cat.  de  agr.  VIII  2: 
loream  (sc.  arborem)  delphicam  et  cypriam  et  silvaticam; 

pin-eus  =  »ex  pino  ortu8«  Cat.  de  agr.  XVIII  8:  stipites 
pineas,  XXXI  2:pineam materiam,  XXXXVIII 3:  nucespineas\ 

corn-eus  =  »ex  corno  ortu8«  ibid.  XVIII  9:  corneisclavis; 

hux-eus  =  »ex  buxo  ortus«  CIL  I  198,5i  (anni  121  a.  Chr.): 
sorticulam  huxeam\ 

")  cf.  Catull.  XXV  10  sq. 

murt-eus  =  »ex  murto  ortus«  Cat.  deagr.  CI:  virgasmur- 
teas,  CXXV:  vinum  murteum  =  vinum  murta  nigra  siccata 
conditum. 

^Vin-eus  autem  in  prisca  Latinitate  non  iam  servatum 
est  nisi  substantivo  vinea^),  Neque  enim  dubium  est,  quin 
nomen  vinea  principio  forma  feminina  numeri  singularis  ad- 
iectivi  *vineu^  pristini  sit.  Ei  quod  subest  vocabulum,  cuius 
vice  Romani  voce  vitis  utuntur,  nescio  quomodo  atque  quo 
tempore  periisse  videtur.  Quod  quale  fuerit,  non  difficile  est 
intellectu;  nam  in  lingua  Latina  vocabula  arborum  pleraque 
nomina  in  -us  exeuntia  fem.  gen.  sunt  velut  populus,  pinus, 
malus,  pirus,  cornus,  laurus,  buocus,  fagus,  ulmus,  prunus, 
cerasus,  alnus,  fraxinus,  corulus,  aesculus,  cupressus,  cedrus 
(cf.  p.  24),  at  vocabula  fructuum  plurima  sunt  nomina  in  -um 
exeuntia  neutr.  gen.  velut  pirum,  malum,  prunum,  pomum, 
vinum.    Atqui  valet  haec  ratio  pro  portione 

piriim  malum  x>runum  ipirus  malusprunus  =  vinum :  *vinus. 

Quae  forma  Graeco  otvo; )  *voinos  servatur.  *Vineus  igitur 
ex  voce  *vinu^  descendit.  lam  cum  aetate  litterarum  Latinarum 
ineunte  et  substantivum  *vinus  et  adiectivum  *vineus  evanu- 
issent,  Catonis  temporibusavite  viti-gineus  (v.p.21  sq.)  formatum 
est.     Viteus  legitur  primum  apud  Varronem  (r.  r.  I  31,  4). 

Ac  primum  nomen  vinea  =  vinea  arbor  exstat  Cat.  de 
agr.  XXXII  1 :  vineas  arhoresque  mature  face  incipias  putare, 
XXXIII  4:  vineas  novellas  alligato  crehro\  deinde  vinea  = 
vineae  >>Weinstocke«  =  »Weingarten,  Weinlaube«  legitur  ibid. 
XI  1 :  quo  modo  vineae  iugera  C  instruere  oporteat,  XXXIII  3 : 
in  vinea  vetere  serito  ocinum,  itemque  17,  VI  4  bis,  XXXIII 
1,  2,  3  bis,  5,  XXXVII  5,  XXXXIII  2,  IL  1,  2,  L  2ter,  LVI 
XCV  1,  CXII  2,  CXXXVII,  eadem  denique  denotatione  ad 
instrumentum  illud  militare  translata  Plaut.  Mil.  266:  ad  eum 
vineam  pluteosque  agam. 

Forma  autem  populeus  =  populneus  (cf.  p.  24)  ab  Ennio 
demum  metri  causa^)  creata  est  (ann.  577:  populea  fruns). 

Ad  ea  exempla  etiam  adiectivum  nuc-eus  (Cat.  de  agr. 


*)  Huc  non   pertinet   illud   vin-eus,    quod   Plautus   ex   vino   neutr.   g. 
derivavit  (Curc.  139),  quode  conferas  supra  p.  9. 
«)  V.  Ernst  Bednara  A.  L.  L.  XIV  p.  593. 

XXXI  2:  nuceam  materiam,  XXXI  1:  virgae  aridae  miceae) 
et  substantivum  mustac-eus^)  (ibid.  CXXI)  a  stirpibus  c 
littera  terminatis  deducta  sunt. 

§  15. 
Quibus  omnibus  denique  adiectiva,  quae  suffixi  -eo-  opc 
a  graminum  vocabulis  formata  sunt,  adiungimus  haec: 
ador-eus  (Cat.  de  agr.  XXIV  2:  semen  adoreum), 

tritic-eus  (ibid.  LIV  2:  paleas  triticeas,  LXXXVI  gra- 
neam  triticeam), 

siligin-eus  (ibid.  LXXV,  LXXVI  1,  CXXI:  farinae  sili- 
gineae), 

hlit-eus,  quod  non  utitur  nisi  significatione  translata  = 
inutilis,  a  blito  herba  nullius  usus  (Non.  p.  80)  *-)  (Plaut.  Truc. 
854:  blitea  meretrix,  Cas.  748:  nil  moror  barbarico  bliteo,  quo 
loco  forma  neutr.gen.prosubstantivo  blitum  usurpatum  videtur-^). 

§  16. 
Reliquum  est,  ut  de  alia  contaminatione  suffixi  -eo-  ma- 
teriem  vel  originem  denotantis  agam,  dico  suffixum  -ceo-. 
Quod  suffixo  -eo-  ad  stirpes  c  littera  terminatas  addito  natum 
est.  Cuiusmodi  adiectiva  apud  scriptores  antiquissimos  reppe- 
rimus  haec: 

Plauti:  faec-eusy  jnimic-eus  (cf.  p.   14), 
ittnc-eus  (cf.  p.  13), 
Catonis:  nuc-eus  (cf.  p.  :55), 
tritic-eus  (cf.  supra), 
rusc-eus  (cf  p.  18), 
substantivum  mustdc-eus  (cf  supra). 
Talibus  in  formis  terminatio  -ceo-  suffixum  liberum  facta  est. 
Cuius  ope  adiectivum  hederd-ceus  =  ex  hedera  ortus  (Cat. 

1)  Legitur  niustax  Plin.  XV  127:  Pompeius  Lenaeus  adiecit  quam 
mustacem  aj^pellavit,  quoniam  mustaceis  subiceretur.  Quare  ante  Poni- 
peium  Lenaeura  mustax  videtur  fuisse  ignota.  Quodsi  Cato  praeter  folia 
laurea  ad  mustaceos  coquendos  etiam  mustum  adhibitum  esse  tradidit, 
factum  ejse  potest,  ut  vox  mustaceus  non  suffixi  -co-  ope  a  mustace,  scd 
suffixi  -aceo-  ope  a  musto  deducta  sit. 

*)  V.  Thes.  1.  L.  s.  v. 

8)  Leo  in  editione  confert  ad  hunc  locum  Diphilum  fV  'jtnXrjaiai  (14  K). 

de  agr.  LIV  2 :  frondem  hederaceam,  CXI :  materia  hederacea, 
vas  hederaceum)  est  formatum.     Nam  quamquam   ex  hedera 
etiam  suffixo  -eo-  *hedereus  quemadmodum  herb-eus  ex  herba, 
lan-eus  ex  lana,  flamm-eus  ex  flamma,  cer-eus  ex  cera,  caud- 
-eus  ex  cauda  (v.  p.  15,  11  sqq.)  derivari  poterat,  tamen  for- 
mae  hoc  suffixo  a  stirpibus,  quae  in  a  vocalem  exeunt,  de- 
ductae,  quoniam  ab  origine  illius  suffixi  nimis  abhorrent,   ut 
rarae  sunt,  ita  apud   scriptores  antiquissimos  non  ita  saepe 
occurrunt.    Hinc  tu  explica,  quod  Cato  non  vocabulo  *fab-eus, 
sed  adiectivo  fabd-ginus  utitur,   hinc,  quod  non  Vieder-eus, 
sed  hederd-ceus  dicituri).    Tum  ex  eis  nominibus,  quae  exi- 
tum  -aceo'  praebent,  suffixum  -dceo-  prodiit.     Verum  fontes, 
ex  quibus  illud  fluxit,    videntur  esse  duo;    quorum  alter  est 
ea  formatio,  qua  suffixum  -eo-  ad  stirpes  suffixo  -ac-   termi- 
natas  accessit,  velut  must-dc-eus,  si  modo  hoc  nomen  a  mustace 
descendit  (cf  p.  36),  alter  est  ea,  qua  suffixum  -ceo-  ad  voces 
in  a  vocalem  exeuntes  est  additum,   velut  hederd-ceus.    Se- 
cundum  illam  fortasse  nomen  vin-dc-eus  (Cat.  de  agr.  passim) 
natum  est,  secundum  hanc  horde-dceus^)  (ibid.  LXXXIX: 
farina  hordedcea,  CLVII5:  farinam  hordedceam,  CLIV2:  paleas 
hordeaceas).    Quodsi  quaerimus,  cur  ad  adiectivum  a  hordeo 
formandum  suffixum  -dceo-  adhibitum  sit,  suffixum  -eo-  non 
facilius  quam  ad  oleam  addi  potuit;  accedit,  quod  id  ipsum 
hordeo  iam  continetur;  nam  hordeum  nihil  aliud  est  nisi  forma 
neutr.  gen.  adiectivi  pristini  Viord-eus,    ad   quod  semen  vel 
granum  videtur  supplendum  esse.    Quae  autem  vox  primitiva 
pro  recentiore  nomine  hordeum  fuerit,   ex  linguis  Graeca  et 
Germanica  sequitur;  nam  formis  xpti>ij  »Gerste«  vocem  Latinam 
pristinam  fuisse  *horda )  Viorsda  elucet. 

Eodem  denique  suffixo  -dceo-  ex  aere  adiectivum  aer-dceus 
derivatum  est,  quod  in  notis  Tironianis  101,  39  (Schmitz)^) 
legitur,  verum  ne  a  prisca  quidem  aetate  ahenum  videtur  fuisse, 
cum  in  vasculoCampano  Fridr.  Weege  ( Vasculorum  Campanorum 
inscriptiones  Italicae.  Diss.  Bonnae  1906  nr.  37)  formam  aera- 
ciam  (sc.  amphoram)  invenire  sibi  visus  sit. 

*)  herb-accus  Plin. 

*)  cf.  porr-aceus  a  porro  et  surcul-accus  a  surculo  (Plin.). 

*)  Vitr.  III  1,  82:  demrius  aeracius. 

anni  MDCCCLXXX  Barzdorfi  in  vico  Silesiae  Austriacae 

Reitzenstein. 

Tum  Vratislaviam  ad  studia  mea  absolvenda  veni,  cuius 
academiae  Viadrinae  civis  usque  ad  hoc  tempus  fui.  Audivi 
viros  doctissimos  Caro,  Cichorius,  Ebbinghaus,  Foerster,  Freu- 
denthal,  Hoffmann,  Jacoby,  Kampers,  Kaufmann,  Muther, 
Norden,  Skutsch,  Stern,  Wendland,  Ziekursch.  Sodalis  fui 
proseminarii  philologici  rectore  Skutschio,  archaeologici  rectore 
Foerstero,  deinde  hospes  seminarii  archaelogici  eodem  rectore, 
sodalis  verus  seminarii  philologici  auspiciis  Foersteri,  Nordeni, 
Skutschii,  historici  moderante  Cichorio,  philosophici  moderante 

Freudenthal. 

Quos  omnes  praeceptores,  praeter  ceteros  autem  Franciscum 
Skutsch,  qui  studia  mea  cum  alia  tum  grammatica  summa 
benevolentia  adiuvit,  pia  grataque  memoria  me  semper  per- 
secuturum  esse  polliceor. 


